GODIŠNJI

IZVEŠTAJ

Januar - decembar 2024. godine

*Usvojen*

|  |  |
| --- | --- |
| **Naziv programa:** | **PRO - Lokalno upravljanje za ljude i prirodu (PRO LGPN)** |
| **Opšti cilj:** | Program doprinosi unapređenju dobrobiti građana i kvalitetu života kroz unapređenje lokalnog upravljanja, socijalne inkluzije i zaštite životne sredine. |
| **Strateški prioriteti UNSDCF-a za period 2021-2025. godine:** | Program obuhvata sva tri strateška prioriteta UNSDCF-a za Srbiju: koristi puni potencijal zelene, održive i inkluzivne ekonomije (Ishod 1.1); stavlja dobrobit, socijalnu jednakost i ljudski potencijal u središte sistema, politika i praksi (Ishod 2.1); i gradi poverenje i uzajamnu odgovornost kroz vladavinu prava, agendu prava i dužnosti (Ishod 3.1). |
| **Budžet:** | 9,47 miliona USD |
| **Trajanje:** | 1. januar 2023 – 31. decembar 2026. godine |
| **Programsko područje:** | 110 JLS u čitavoj Srbiji |
| **Donator:** | Vlada Švajcarske, preko Švajcarske agencije za razvoj i saradnju (*eng*. SDC), Švajcarske kancelarije za saradnju u Srbiji (*eng*. SCO) |
| **Agencija nosilac:** | Kancelarija Ujedinjenih nacija za projektne usluge (UNOPS) |
| **Partnerske UN organizacije:** | Dečji fond Ujedinjenih nacija (UNICEF)  Populacioni fond Ujedinjenih nacija (UNFPA)  Program Ujedinjenih nacija za životnu sredinu (UNEP) |
| **Datum izveštaja:** | 31. mart 2025. godine |
| **Obuhvaćeni period:** | 1. januar - 31. decembar 2024. godine |
| **Izveštaj podnosi:** | Kancelarija Ujedinjenih nacija za projektne usluge (UNOPS) |

**SADRŽAJ**

[**1. Rezime 7**](#_Toc200401175)

[**2. Svrha 9**](#_Toc200401176)

[**3. Pregled napretka u realizaciji Programa 12**](#_Toc200401177)

[**4. Aranžmani za upravljanje i koordinaciju 30**](#_Toc200401178)

[**5. Rizici i problemi 33**](#_Toc200401179)

[**6. Komunikacije i vidljivost 35**](#_Toc200401180)

[**7. Stečene pouke 38**](#_Toc200401181)

[**8. Aneksi 39**](#_Toc200401182)

|  |  |
| --- | --- |
| **PO** | Područje odgovornosti |
| **AZŽ** | Agencija za zaštitu životne sredine |
| **AFD** | Francuska agencija za razvoj |
| **CB (*eng*.)** | Izgradnja kapaciteta |
| **PZR** | Poverenik za zaštitu ravnopravnosti |
| **PDP** | Poziv za dostavljanje predloga projekata |
| **OCD** | Organizacija civilnog društva |
| **IZG** | Istraživanje zadovoljstva građana |
| **CSR** | Centar za socijalni rad |
| **EU** | Evropska unija |
| **EBRD** | Evropska banka za obnovu i razvoj |
| **NSP** | Novčana socijalna pomoć |
| **DU** | Dobro upravljanje |
| **SCDU** | Stručni centri za dobro upravljanje |
| **ROU i ROB** | Rodno odgovorno upravljanje i budžetiranje |
| **IPP** | Individualni plan pomoći |
| **MOS** | Međuopštinska saradnja |
| **ZP** | Zajednički program |
| **ZPT** | Zajednički programski tim |
| **LAP** | Lokalni akcioni plan |
| **RG** | Ranjiva grupa |
| **ILE** | Indeks lokalne eUprave |
| **MLO** | Matrica logičkog okvira |
| **JLS** | Jedinice lokalne samouprave |
| **PLU** | Procena lokalnog upravljanja |
| **POSŽ** | Plan obnove sredstava za život |
| **MoR** | Memorandum o razumevanju |
| **MEI** | Ministarstvo za evropske integracije |
| **MZŽS** | Ministarstvo zaštite životne sredine |
| **MBPD** | Ministarstvo za brigu o porodici i demografiju |
| **MZ** | Ministarstvo zdravlja |
| **MRZBSP** | Ministarstvo za rad, zapošljavanje, boračka i socijalna pitanja |
| **PPO** | Paketi podrške opštinama |
| **MDULS** | Ministarstvo državne uprave i lokalne samouprave |
| **MTO** | Ministarstvo turizma i omladine |
| **NALED** | Nacionalna alijansa za lokalni ekonomski razvoj |
| **NAJU** | Nacionalna akademija za javnu upravu |
| **KITeU** | Kancelarija za informacione tehnologije i elektronsku upravu |
| **PSEA (*eng*.)** | Sprečavanje seksualne eksploatacije i zlostavljanja |
| **PUNO** | Partnerske UN organizacije |
| **OSI** | Osobe sa invaliditetom |
| **RCO (*eng*.)** | Kancelarija stalnog koordinatora UN |
| **RUP** | Rezultati upravljanja podacima |
| **SAA** | Standardni administrativni aranžman |
| **UO** | Upravni odbor |
| **SKGO** | Stalna konferencija gradova i opština |
| **SCO (*eng*.)** | Švajcarska kancelarija za saradnju |
| **SDC (*eng*.)** | Švajcarska agencija za razvoj i saradnju |
| **USZ** | Usluge socijalne zaštite |
| **TA (*eng*.)** | Tehnička pomoć |
| **PZ** | Projektni zadatak |
| **ToT (*eng*.)** | Obuka predavača |
| **ToM (*eng*.)** | Obuka mentora |
| **UNSDCF (*eng*.)** | Okvir saradnje za održivi razvoj |
| **IBM** | Indeks blagostanja mladih |

# Rezime

# 

Program PRO Lokalno upravljanje za ljude i prirodu (Program PRO LGPN) je u 2024. godini nastavio da jača institucionalne kapacitete i podstiče inkluzivno, transparentno i odgovorno upravljanje, osiguravajući strukturiran pristup unapređenju pružanja javnih usluga i dobrobiti građana u Srbiji. Kroz svoje intervencije u oblastima dobrog upravljanja, socijalne uključenosti i upravljanja životnom sredinom, Program je doprineo realizaciji nacionalnih politika i usklađivanju sa standardima EU, jačanju kapaciteta jedinica lokalne samouprave (JLS) i povećanju pristupa osnovnim uslugama za ugrožene grupe.

Program je odigrao ključnu ulogu u **unapređenju principa dobrog upravljanja**, osposobljavajući 441 zaposlenog u JLS (321 žena, 120 muškaraca) u 58 opština kroz sticanje veština i alata neophodnih za transparentno i participativno odlučivanje. Obuka o rodno odgovornom upravljanju i budžetiranju omogućila je 16 JLS da ugrade rodnu perspektivu u svoje javne politike, pri čemu je Dimitrovgrad integrisao rodno odgovorne ciljeve u svoj budžet za 2025. godinu. Pored toga, dva kursa elektronskog učenja o međuopštinskoj saradnji (MOS) i zaštiti osoba sa invaliditetom osmišljena su u partnerstvu sa Nacionalnom akademijom za javnu upravu (NAJU), čime se obezbeđuje održiv pristup profesionalnom razvoju zaposlenih u JLS.

U cilju **unapređenja transparentnosti, učešća i mera za borbu protiv korupcije**, Program je pružio podršku za 15 JLS u procesu usvajanja 121 regulatornog okvira i uspostavljanju 45 jedinstvenih upravnih mesta radi povećanja efikasnosti i dostupnosti usluga. Istraživanje zadovoljstva građana, sprovedeno u partnerstvu sa Ministarstvom državne uprave i lokalne samouprave (MDULS), pokazalo je povećanje zadovoljstva javnim službama sa 22% u 2022. na 33,5% u 2023. godini, premašivši cilj za 2026. godinu. Međutim, 73% ispitanika izjavilo je da je njihov angažman u donošenju lokalnih odluka ograničen, zbog čega je pojačan fokus Programa na reforme participativnog upravljanja.

**Napori za socijalno uključivanje** doneli su značajan napredak, posebno u širenju integrisanih usluga socijalne zaštite. Kao rezultat tehničke pomoći, 16 JLS je sprovelo procenu potreba, 15 JLS je poboljšalo svoje sisteme praćenja i evaluacije (*eng*. M&E), a 13 JLS je usvojilo integrisani pristup. Podrška organizacijama civilnog društva (OCD) omogućila je 20 projekata socijalne zaštite, od kojih je koristi imalo 6,315 fizičkih lica (3,783 žena) iz ranjivih grupa (RG), pri čemu je za 60% inicijativa obezbeđena održivost kroz izdvajanja iz lokalnih budžeta ili uključivanje u strateške dokumente. Nadalje, ciljane intervencije u oblasti zaštite dece ojačale su međusektorsku saradnju u preko 32 JLS, što je dovelo do regrutovanja 92 nove hraniteljske porodice i koristi za 248 dece (123 devojčice), čime se sprečava institucionalizacija.

**Napori za ekonomsko osnaživanje** fokusirali su se na podsticanje inkluzivne integracije na tržištu rada. Podrška Programa korisnicima novčane socijalne pomoći (NSP) olakšala je osmišljavanje prilagođenih mehanizama podrške zapošljavanju, osposobljavajući stručnjake za socijalnu zaštitu kroz sticanje alata za unapređenje radne aktivacije korisnika. Pored toga, korišćenjem metodologije indeksa blagostanja mladih (IBM) obezbeđeni su strukturirani podaci za formulisanje politike, dok je 239 zaposlenih u JLS (172 žene) obučeno za integrisanje starosno osetljivih pristupa u lokalne politike. Obuka za digitalnu pismenost osnažila je 377 starijih osoba (342 žene), premošćujući digitalni jaz i poboljšavajući njihov pristup javnim uslugama. Osim toga, ciljana podrška neformalnim sakupljačima otpada poboljšala je pristup javnim uslugama za 53 porodice iz prioritetne grupe, uglavnom u oblastima socijalne zaštite, zdravstva i obrazovanja, čime se olakšava njihova socio-ekonomska integracija.

**Intervencije u oblasti upravljanja životnom sredinom** ojačale su kapacitete JLS za sprovođenje održivih politika i ispunjavanje regulatornih obaveza. Dvadeset JLS usvojilo je nove propise o zaštiti životne sredine usklađene sa nacionalnim i međunarodnim obavezama, čime se potvrđuje poštovanje Agende UN do 2030. i Zelene agende za Zapadni Balkan. Angažman mladih u klimatskim akcijama bio je ključni fokus, pri čemu je 50 mladih ljudi osmislilo inovativna rešenja za zaštitu životne sredine kroz program UPSHIFT, od kojih je pet osiguralo institucionalnu podršku. Pored toga, platforma U-Report angažovala je 3,432 mladih iz 70 opština, čime su ojačani njihovi glasovi u diskusijama na temu politike zaštite životne sredine.

**Mehanizmima upravljanja i koordinacije Programa** osigurano je stabilno sprovođenje uprkos spoljnim faktorima, uključujući parlamentarne i lokalne izbore. Program je ostao u potpunosti operativan, pružajući neprekidnu podršku svojim partnerima. U februaru je Upravni odbor (UO) na svom drugom sastanku usvojio plan rada i budžet za 2024. godinu, dok je u junu na trećem sastanku usvojio Godišnji narativni i finansijski izveštaj za 2023. godinu. UO je pretrpeo manje promene sastava zbog promena u vladi, ali to nije uticalo na donošenje odluka ili operacije. Pored pet sastanaka Zajedničkog programskog tima (ZPT) održanih u toku godine, formirana je tematska koordinaciona grupa za podršku aktivnostima za neformalne sakupljače otpada, čime je obezbeđena bolja koordinacija između agencija UN, pružalaca usluga i partnera.

**Strateška partnerstva** su i dalje posebno važna za realizaciju Programa. Kroz saradnju sa MDULS podržane su administrativne reforme, dok je zajednički rad sa Ministarstvom zaštite životne sredine (MZŽS) za rezultat imao osnivanje Radne grupe za legalizaciju rada sakupljača sekundarnih sirovina. Ova inicijativa ima za cilj da integriše neformalne sakupljače otpada u sistem upravljanja otpadom u Srbiji, unapređujući njihovu društveno-ekonomsku stabilnost. Koordinacija sa NAJU rezultirala je prilagođenim programima izgradnje kapaciteta za službenike JLS, a usklađivanje sa procesom izveštavanja o ciljevima održivog razvoja (COR) uz podršku Švajcarske i Nemačke osiguralo je praćenje napora za socijalno uključivanje koje je zasnovano na dokazima.

**Aktivnosti Programa u oblasti vidljivosti i komunikacija** su delotvorno istakli njegov uticaj, došavši do brojne publike preko digitalnih platformi i izveštavanja u medijima. Na veb-sajtu Programa zabeleženo je preko 31.000 poseta, a angažovanost na društvenim mrežama je porasla za 45% u odnosu na prethodnu godinu. U više od 200 medijskih izveštaja, uključujući izveštavanje na nacionalnom i lokalnom nivou, istaknute su ključne aktivnosti kao što je pokretanje aktivnosti podrške za neformalne sakupljače otpada, uz prikazivanje dostignuća Programa u oblasti socijalnog uključivanja.

Kako Program prelazi u sledeću fazu, obezbeđivanje održivosti ostaje ključni prioritet. Jačanje vlasništva JLS, sprovođenje reformi javnih politika i podsticanje kontinuiranog angažmana zainteresovanih strana biće od ključnog značaja za ostvarivanje dugoročnog uticaja. Posvećenost Programa dobrom upravljanju, socijalnoj uključenosti i održivosti životne sredine pozicionira ga kao izuzetno važan mehanizam za unapređenje pružanja javnih usluga i kvaliteta života zajednica širom Srbije.

# Svrha

**2.1. Usklađenost sa UNSDCF-om sa Republikom Srbijom za period 2021-2025. godine**

Opšti cilj Programa, koji glasi "doprineti unapređenju dobrobiti građana i kvalitetu života kroz unapređenje lokalnog upravljanja, socijalne zaštite i zaštite životne sredine", **obuhvata sva tri strateška** **prioriteta** Okvira saradnje UN za održivi razvoj (UNSDCF) sa Republikom Srbijom za period 2021-2025. godine:

1. Srbija koristi pun potencijal zelene, održive i inkluzivne ekonomije,
2. Dobrobit, socijalna pravičnost i ljudski potencijal nalaze se u središtu sistema, politika i prakse, i
3. Izgradnja poverenja i uzajamne odgovornosti putem vladavine prava i poštovanja ljudskih prava i obaveza.

**Ishod 1 Programa:** JLS unapređuju kapacitete i primenjuju principe dobrog upravljanja u vršenju svojih poslova, što dovodi do poboljšanja kvaliteta života građana, **direktno odgovara ishodu 3.1 UNSDCF-a:** Svi ljudi, posebno ugroženiji, imaju koristi od ostvarenja ljudskih prava, rodne ravnopravnosti, socijalne kohezije i unapređene vladavine prava u skladu sa preuzetim međunarodnim obavezama.

Aktivnosti Programa direktno doprinose sledećim **rezultatima UNSDCF-a**:

* **Rezultat 3.2.1** - Sistemi upravljanja za planiranje, budžetiranje i praćenje nacionalnog i lokalnog razvoja su efikasniji i usmereniji na ciljeve održivog razvoja kroz aktivnosti UNOPS-a koje se odnose na podršku daljem unapređenju lokalne eUprave i otvaranja podataka, kao i aktivnosti UNICEF-a za izgradnju kapaciteta JLS u vezi sa pravima deteta;
* **Rezultat 3.2.2** - Građansko angažovanje i zastupljenost su unapređeni u korist celog društva kroz aktivnosti UNOPS-a vezane za istraživanje zadovoljstva građana i podršku JLS za poboljšanje pružanja javnih usluga, kao i aktivnost UNICEF-a za osnaživanje mladih i učešće u Zelenoj agendi.

**Ishod 2 Programa**: JLS i ostali relevantni akteri izrađuju lokalne javne politike i usluge socijalne zaštite koje se zasnivaju na dokazima, što za rezultat ima unapređenje dobrobiti korisničkih ranjivih grupa na lokalnom nivou, **koji direktno odgovara Ishodu 2.1 UNSDCF-a:** Unapređen je univerzalni i inkluzivni pristup kvalitetnim zdravstvenim uslugama, socijalnim uslugama i uslugama zaštite.

Aktivnosti Programa direktno doprinose sledećim **rezultatima UNSDCF-a**:

* **Rezultati 2.2.1 -** Veći broj ljudi je pokriven univerzalnim zdravstvenim osiguranjem, uključujući mentalno zdravlje i prevenciju zloupotrebe narkotika, i ima zdraviji stil života i **2.2.2** Proširene i inovativne usluge socijalne zaštite se podržavaju radi obezbeđenja boljih uslova za život kroz aktivnosti UNOPS-a koje se odnose na poboljšanje socijalne zaštite, kao i aktivnosti UNICEF-a vezane za usluge usmerene na porodicu i usluge u ranom detinjstvu;
* **Rezultati 2.3.2** Veći broj ljudi ima pristup neformalnom obrazovanju, životnim veštinama i celoživotnom učenju, uključujući digitalnu pismenost i 2.3.3 Žene i muškarci svih generacija imaju koristi od jače kohezije u zajednici i kulturnih veza kroz aktivnosti UNFPA koje se odnose na poboljšanje kvaliteta života starijih osoba i mladih u Srbiji.

**Ishod programa 3**: JLS unapređuju kapacitete i primenjuju načela upravljanja životnom sredinom u praksi, što dovodi do unapređenja sistema zaštite životne sredine, koji **direktno odgovara Ishodu 1.1 UNSDCF-a:** Srbija usvaja i sprovodi strategije za suzbijanje klimatskih promena i zaštitu životne sredine, kojima se povećava otpornost zajednice, smanjuje ugljenični otisak, i pojačavaju pravične dobiti investicija.

Aktivnosti Programa direktno su doprinele sledećim **rezultatima UNSDCF-a**:

* **Rezultat 1.1.4** - Zajednice su povećale otpornost na katastrofe prouzrokovane klimatskim promenama i čovekovim delovanjem kroz aktivnosti UNOPS-a i UNEP-a koje se odnose na povećanje kapaciteta JLS za sprovođenje procesa upravljanja životnom sredinom u praksi i lokalnih projekata zaštite životne sredine.

**2.2. Kontekst javnih politika i programa**

**Dobro upravljanje i vladavina prava**

Situaciju u pogledu upravljanja u Srbiji 2024. godine su oblikovale političke tranzicije i stalni reformski napori. Nacionalni i lokalni izbori prouzrokovali su privremeno usporavanje zakonodavne aktivnosti i odlaganje imenovanja u neka upravljačka tela Programa, ali su ti poremećaji ublaženi aktivnom saradnjom sa novim zvaničnicima.

Reforme vezane za digitalno upravljanje i otvorene podatke značajno su napredovale. Srbija je rangirana [kao regionalni lider u razvoju elektronske uprave](https://www.kdz.eu/system/files/downloads/2023-11/Digital%20tranzition%20za%20web.pdf). Vlada je unapredila ključno zakonodavstvo, sa [izmenama i dopunama Zakona o elektronskoj upravi](http://mduls.gov.rs/wp-content/uploads/Nacrt-izmena-i-dopuna-Zakona-o-eUpravi.docx?script=lat) u cilju usklađivanja sa [Direktivom EU o otvorenim podacima](https://eur-lex.europa.eu/legal-content/EN/TXT/PDF/?uri=CELEX:32019L1024). Ovim izmenama i dopunama poboljšaće se regulatorni okvir za otvorene podatke i transparentnost, što je komplementarno sa ciljevima Programa.

Nacionalni [registar administrativnih postupaka (RAP)](https://rap.euprava.gov.rs/) proširen je na sve lokalne samouprave, unapređujući transparentnost i efikasnost. Međutim, kad je u pitanju transparentnost lokalne samouprave nije zabeleženo ukupno poboljšanje, a [indeks lokalne transparentnosti (LTI)](https://www.transparentnost.org.rs/images/LTI_2024_-_ENG_-_final_report.pdf) organizacije Transparentnost Srbija i dalje stagnira. Ovo naglašava stalnu potrebu za inicijativama Programa za dobro upravljanje kako bi se povećala transparentnost i odgovornost na lokalnom nivou.

Na nacionalnom nivou, Srbija je usvojila novu [Nacionalnu strategiju za borbu protiv korupcije za period 2024-2028](https://www.mpravde.gov.rs/tekst/39384/nacionalna-strategija-za-borbu-protiv-korupcije-za-period-od-2023-2028-godine-.php). godine. Iako se na taj način signalizira posvećenost jačanju vladavine prava, organizacije civilnog društva izrazile su zabrinutost zbog procesa usvajanja strategije i nepostojanja akcionog plana za početni period.

Napredak na polju EU integracija i dalje oblikuje kontekst koji se odnosi na upravljanje. Srbija je izradila novi nacrt [Zakona o uspostavljanju i funkcionisanju sistema za upravljanje kohezionom politikom](https://www.paragraf.rs/dnevne-vesti/040723/040723-vest11.html) kako bi se uskladila sa zahtevima EU, što je neophodno za pristup [fondovima kohezione politike EU](https://www.mei.gov.rs/eng/news/2140/more/w/0/the-government-finalised-the-draft-law-on-the-establishment-and-functioning-of-the-system-for-cohesion-policy-management/). EU je predstavila [Plan rasta za Zapadni Balkan](https://neighbourhood-enlargement.ec.europa.eu/enlargement-policy/growth-plan-western-balkans_en), a Srbija je usvojila [Reformsku agendu](https://www.mei.gov.rs/eng/news/2153/more/w/0/growth-plan-and-reform-agenda-of-serbia/) kako bi ispunila uslove za podršku, povezujući reforme upravljanja sa podsticajnim sredstvima.

[Makroekonomski rezultati](https://www.worldbank.org/en/country/serbia/overview) Srbije u 2024. godini obezbedili su stabilnu osnovu za reforme upravljanja. Ekonomija je zabeležila rast, inflacija je umerena, a [javni dug je stavljen pod kontrolu](https://www.nbs.rs/export/sites/NBS_site/documents-eng/finansijska-stabilnost/presentation_invest.pdf). Međutim, novi fiskalni pritisci i ambiciozna ulaganja u infrastrukturu predstavljaju potencijalne izazove.

Izazovi u upravljanju su zaoštreni padom nadstrešnice na Železničkoj stanici u Novom Sadu, što [je izazvalo ogorčenje javnosti i proteste](https://europeanwesternbalkans.com/2024/11/30/political-tensions-in-serbia-keep-rising-after-the-novi-sad-tragedy/), u kojima su isticane slabosti u odgovornosti i nadzoru. Međunarodni događaji, kao što je [uvođenje američkih sankcija](https://www.reuters.com/business/energy/serbian-oil-company-nis-asks-us-treasury-90-day-waiver-sanctions-2025-02-04/) najvećoj naftnoj kompaniji u Srbiji, doprineli su političkim tenzijama i ekonomskoj neizvesnosti, potencijalno utičući na reformske agende. Ovi spoljni pritisci naglašavaju važnost prilagodljivosti u planiranju Programa.

**Socijalna uključenost**

Srbija je ostvarila napredak kad je u pitanju ljudski razvoj, [napredujući do 65. mesta](https://hdr.undp.org/content/human-development-report-2023-24) na Indeksu ljudskog razvoja (HDI). Međutim, izazovi kao što su nejednakost u visini dohotka i isključenost ugroženih grupa i dalje postoje. Izveštaj o napretku Srbije u postizanju [Ciljeva održivog razvoja (COR)](https://sdg.indikatori.rs/media/1681/progress-report-on-the-implementation-of-sustainable-development-goals-by-2030-in-the-republic-of-serbia-2023.pdf) ukazuje na to da napredak zaostaje u oblastima kao što su obrazovanje, rodna ravnopravnost i smanjenje nejednakosti.

Vlada Srbije je preduzela korake za jačanje socijalne uključenosti, između ostalog i usvajanjem [Akcionog plana za period 2024-2026](http://demo.paragraf.rs/demo/combined/Old/t/t2024_03/SG_022_2024_002.htm). godine za sprovođenje Nacionalne strategije zapošljavanja (2021-2026.), sa fokusom na grupe u nepovoljnom položaju. Sačinjena je nova [Strategija unapređenja položaja osoba sa invaliditetom (2025-2030.)](https://www.minrzs.gov.rs/sr/aktuelnosti/vesti/odrzan-prvi-sastanak-radne-grupe-za-izradu-predloga-strategije-unapredjenja-polozaja-osoba-sa-invaliditetom-u-republici-srbiji-za-period-od-2025-do-2030-godine) i Akcioni plan (2025-2027.), koji sadrže elemente proistekle iz iskustva Programa na terenu.

Uloženi su napori da se pilot inicijative Programa pretoče u javnu politiku i ojača podrška za razvoj u ranom detinjstvu. Ministarstvo za rad, zapošljavanje, boračka i socijalna pitanja, uz pomoć UNICEF-a, priprema podzakonski akt o intenzivnim uslugama podrške porodici, na osnovu informacija iz modela Programa "Porodični saradnik". Srbija je još jednom potvrdila svoju posvećenost ranom razvoju deteta (*eng*. ECD), planovima za formulisanje sveobuhvatnog [Nacionalnog akcionog plana za ECD za period 2025-2030.](https://firstyearsfirstpriority.eu/wp-content/uploads/2021/07/Serbia-Country-Profile.pdf) Ovi događaji su uticali na Program, ali je i Program uticao na njih, obezbeđujući veću koherentnost između inicijativa i agende Srbije za socijalno uključivanje.

**Upravljanje životnom sredinom**

Upravljanje životnom sredinom je i dalje prioritet, sa značajnim ulaganjima i novim strategijama koje oblikuju povoljan kontekst za inicijative Programa. Sektor zaštite životne sredine u Srbiji je imao koristi od značajnog spoljnog i domaćeg finansiranja ([EU i Vlada Srbije uložile su skoro 900 miliona EUR u projekte zaštite životne sredine](https://www.euzatebe.rs/en/sectors/environmental-protection/about)).

[Predstavljena je Strategija zelene agende 2024-2033.](https://www.ekologija.gov.rs/sites/default/files/inline-files/Sajt_9.zip), kojom se nacionalni ciljevi usklađuju sa zakonodavstvom EU u oblasti zaštite životne sredine i [principima Evropskog zelenog dogovora](https://commission.europa.eu/strategy-and-policy/priorities-2019-2024/european-green-deal_en). Ova strategija definiše prioritetne oblasti i pruža okvir kojim se povećava relevantnost i održivost inicijativa Programa za zaštitu životne sredine.

Srbija je takođe unapredila svoje klimatske i energetske ciljeve, pripremom nacrta [Integrisanog nacionalnog energetskog i klimatskog plana (NECP) za period 2030-2050](https://mre.gov.rs/extfile/sr/1134/006_22.04_pravilnik_inekp_prilog_i_srb_en.pdf). godine i otpočinjanjem rada na [Nacionalnoj strategiji energetskog razvoja](https://www.mre.gov.rs/extfile/sr/5928/Draft%20-%20Energy%20Strategy%2015072024.pdf). Ovi planovi pokazuju posvećenost Srbije dekarbonizaciji i ukazuju na oblasti za potencijalnu podršku Programa.

Kako bi se ojačao nadzor nad životnom sredinom i povećalo uključivanje javnosti usvojene su zakonodavne reforme. Doneti su novi [Zakon o proceni uticaja na životnu sredinu](http://www.parlament.gov.rs/upload/archive/files/cir/pdf/zakoni/14_saziv/2035-24.pdf) (*eng*. EIA) i [Strateškoj proceni uticaja na životnu sredinu](http://www.parlament.gov.rs/upload/archive/files/cir/pdf/zakoni/14_saziv/2034-24.pdf) (*eng*. SEA), čime su procesi procene u Srbiji usklađeni sa direktivama EU i unapređene javne debate i nadzor. Ova zakonska unapređenja će dovesti do transparentnijeg odlučivanja i boljeg razmatranja ekoloških i socijalnih uticaja u lokalnim projektima. Zakonom se zahteva procena uticaja na životnu sredinu za sve prostorne planove, predviđa jasna procedura evaluacije i proširuje javno razmatranje kako bi se povećala transparentnost i doprinos građana na velikim razvojnim projektima.

Srbija je dodatno unapredila svoj okvir javne politike u oblasti zaštite životne sredine kroz inicijative usmerene na biodiverzitet i očuvanje prirode. Ministarstvo zaštite životne sredine, uz podršku UNEP-a, je pokrenulo izradu [Programa zaštite prirode](https://www.ekologija.gov.rs/saopstenja/vesti/pocetak-izrade-programa-zastite-prirode-sa-akcionim-planom), usklađujući se sa  [Globalnim okvirom za biodiverzitet iz Kunminga i Montreala.](https://www.unep.org/resources/kunming-montreal-global-biodiversity-framework)

Međunarodna podrška za delovanje u cilju zaštite životne sredine je porasla, a UNEP pomaže opštinama u oblastima kao što su zaštita biodiverziteta i otpornost na klimatske promene. Konvergencija nacionalnih programa i međunarodnih projekata stvara dinamiku međusobnog osnaživanja, obezbeđujući Programu i njegovim lokalnim partnerima bolje alate i mogućnosti za održivi uticaj.

# Pregled napretka u realizaciji Programa

**3.1. Napredak u ostvarivanju ciljeva i ishoda**

**Ishod 1 - JLS unapređuju kapacitete i primenjuju principe dobrog upravljanja u vršenju svojih poslova, što dovodi do poboljšanja kvaliteta života građana**

Aktivnosti izgradnje kapaciteta za primenu principa dobrog upravljanja, rodno odgovornog upravljanja i budžetiranja ojačale su **441 zaposlenog (321 ženu, 120 muškaraca) iz 58 JLS** da efikasno sprovode i promovišu inkluzivne, transparentne i odgovorne prakse upravljanja, obezbeđujući rodnu ravnopravnost u radu lokalne samouprave i procesima odlučivanja. Program obuke o **primeni rodno odgovornog upravljanja (ROU) i budžetiranja (ROB),** ojačao je predstavnike iz 16 JLS osnovnim znanjem i alatima za integraciju rodnih perspektiva u procese javnih politika i lokalnih budžeta, čime se JLS osnažuju da bolje rešavaju pitanja rodnih razlika i obezbede pravedniju raspodelu resursa. Nakon završetka programa obuke u novembru, JLS Dimitrovgrad je uspela da u budžet za 2025. godinu uvrsti rodno odgovoran cilj i izdvojila je 1 milion RSD za ženski odbojkaški klub.



Kontinuirana podrška Nacionalnoj akademiji za javnu upravu (NAJU) u unapređenju stručnih i tehničkih veština za **izgradnju kapaciteta zaposlenih u JLS**, rezultirala je osmišljavanjem dva programa obuke, jednog o međuopštinskoj saradnji (MOS) i drugog o zaštiti prava osoba sa invaliditetom. Integrisani u sistem NAJU za upravljanje učenjem (*eng*. LMS), ovi programi su sada dostupni svim zaposlenima u JLS u Srbiji. Ova inicijativa osnažuje zaposlene u JLS da podstiču bolju saradnju između opština i unaprede zaštitu i uključivanje osoba sa invaliditetom. Očekuje se da će ishod ovih napora dovesti do pozitivnih promena u pogledu kako okvira upravljanja, tako i socijalne uključenosti ugroženih populacija u lokalnim zajednicama.

Kroz pakete podrške opštinama u oblasti borbe protiv **korupcije, učešća i transparentnosti i administrativne efikasnosti,** **usvojen je ukupno 121 propis u 15 JLS**. Usklađivanjem sa najboljim praksama u borbi protiv korupcije, angažovanju građana i administrativnoj efikasnosti, ovi dokumenti služe kao osnova za dugoročna, održiva poboljšanja u pružanju usluga i procesima upravljanja. Očekuje se da će njihovo usvajanje dovesti do suštinskih promena u načinu na koji lokalne vlasti komuniciraju sa građanima, donose odluke i upravljaju javnim resursima, doprinoseći inkluzivnijem, transparentnijem i delotvornijem sistemu upravljanja. **Uspostavljanje 45 jedinstvenih upravnih mesta** je od ključnog značaja za unapređenje administrativnih procesa i efikasnosti, smanjenje birokratskih prepreka i obezbeđivanje veće dostupnosti i boljeg pružanja usluga za građane.

U zajedničkim aktivnostima sa Ministarstvom za državnu upravu i lokalnu samoupravu (MDULS), usmerenim na standardizaciju i unapređenje javnih usluga, Program je sproveo **istraživanje zadovoljstva građana uslugama lokalne samouprave** u 50 JLS, u kojem je učestvovalo 11.461 odraslih osoba. Rezultati su pokazali značajno poboljšanje zadovoljstva javnim uslugama, koje je poraslo sa 22% u 2022. na 33,5% u 2023. godini, premašivši cilj za 2026. godinu[[1]](#footnote-1). Građani su bili najzadovoljniji službom opšte uprave, a 50% je smatralo da su usluge adekvatne njihovim potrebama, a visoko je ocenjena i profesionalnost javnih službenika. Međutim, 73% građana smatra da lokalne vlasti retko traže njihovo mišljenje prilikom donošenja lokalnih odluka, što ukazuje na stalni nedostatak uključenosti građana. Na osnovu ovih nalaza, osmišljena je ciljana tehnička pomoć za 15 JLS kako bi se poboljšalo pružanje javnih usluga, sa ciljem poboljšanja efikasnosti upravljanja, spremnosti da se reaguje na potrebe građana i učešća građana.



Intervencija Programa za **poboljšanje lokalne eUprave**, koja je uspešno započeta u poslednjem kvartalu u 30 JLS, značajan je doprinos za KITeU i nacionalni nivo u celini. S obzirom na ograničene resurse i vreme na raspolaganju za direktan rad sa JLS, Program će možda biti u mogućnosti da obezbedi kariku koja nedostaje i doprinese delotvornosti i efikasnosti eUsluga i ukupne eUprave.

**Rezultat 1.1: JLS su poboljšale kapacitete za primenu principa dobrog upravljanja u praksi**

* **Aktivnost 1.1.1: Uspostavljanje lokalnih stručnih centara za dobro upravljanje:** U 2024. godini održane su ukupno tri obuke za uspostavljanje stručnih centara za dobro upravljanje (SCDU): o principu [učešća građana](https://pro.org.rs/en/vtext/application-of-the-participation-principle-as-the-basis-of-good-governance-at-the-local-level)  (7 - 9. februara), o [principu nediskriminacije i jednakosti](https://pro.org.rs/en/vtext/implementation-of-the-principles-of-equality-and-non-discrimination-in-local-governance)  (29 - 31. maja) i o [Principima efikasnosti i delotvornosti](https://pro.org.rs/en/vtext/improving-local-governance-through-efficiency-and-effectiveness-principles) (18 - 20. septembar). Ukupno 22 predstavnika iz 22 JLS (13 žena, devet muškaraca) imalo je priliku da stekne dodatna znanja o pristupu, normativnom okviru, praksi, izazovima, instrumentima učešća i ulozi civilnog sektora u procesima formulisanja politika. Pored toga, oni su osposobljeni kad je reč o principima nediskriminacije i jednakosti u praksi, kao i o ulozi lokalnih zajednica u borbi protiv diskriminacije i zaštiti i promociji jednakosti. Na kraju, stekli su dodatna znanja o modelima efikasnosti i upravljanja, efikasnosti u radu javnog sektora, pružanju usluga, kao i o delotvornosti u radu i merenju dostignuća. Dragocena iskustva i razmena gledišta ostvareni su kroz razgovore sa predstavnikom Poverenika za zaštitu ravnopravnosti i predstavnikom Ministarstva za ljudska i manjinska prava i društveni dijalog. Time se završava serija obuka fokusiranih na pojedinačne principe. Učesnici će potom imati priliku da primene ono što su naučili na određenu studiju slučaja u februaru 2025. godine, na osnovu koje će se kvalifikovati za program obuke predavača, planiran za maj 2025. godine.
* **Aktivnost 1.1.2: Postojeći stručni centri za DU:** Nakon izbora tri službenika za izgradnju kapaciteta za ovu aktivnost u JLS u oktobru, prva obuka za postojeće SCDU održana je od 13. do 15. novembra uz učešće 20 predstavnika (11 žena, devet muškaraca) iz 20 JLS. Pružena im je prilika da prošire svoje znanje o tehnikama za delotvornu i asertivnu komunikaciju, kao i aktivno slušanje i davanje povratnih informacija. Oni su takođe stekli dodatne veštine za upravljanje konfliktima, pregovaranje i javno zagovaranje.[[2]](#footnote-2) Druga i treća obuka će se održati 2025. godine.
* **Aktivnost 1.1.3: Rodno odgovorno upravljanje i budžetiranje:** U 2024. godini održane su ukupno tri obuke za rodno odgovorno upravljanje i budžetiranje, čime je završen sveobuhvatan program obuke koji se sastojao od četiri sesije. Ukupno 30 učesnika (28 žena, dva muškarca) iz 16 JLS imalo je priliku da stekne dodatna znanja o rodnoj perspektivi u ciklusu javnih politika i rodnoj analizi tokom [druge sesije obuke](https://pro.org.rs/en/vtext/the-training-of-local-self-governments-on-gender-responsive-governance-and-budgeting-continues) (6 - 8. marta), o alatima za definisanje ciljeva, ciljnih grupa i planiranju konsultacija sa zainteresovanim stranama tokom [treće sesije obuke](https://pro.org.rs/en/vtext/the-third-training-on-gender-responsive-governance-and-budgeting)  (5 - 7. jun), i o rodno odgovornom budžetiranju na [četvrtoj sesiji obuke](https://pro.org.rs/en/vtext/strengthened-local-capacities-for-implementing-gender-responsive-governance) (9 - 11. oktobar). Ovim obukama prisustvovala su i četiri predstavnika MDULS-a, MRZBSP-a i MZŽS, kao i predstavnik Kancelarije poverenika za zaštitu ravnopravnosti. Program će pratiti uticaj programa obuke u 2025. godini.
* **Aktivnost 1.1.4: Podrška NAJU za osmišljavanje novih programa obuke:** Nakon potpisivanja ugovora za osmišljavanje i produkciju sadržaja, dva NAJU programa obuke o *međuopštinskoj saradnji* i *zaštiti prava osoba sa invaliditetom* su završeni i postavljeni na LMS platformi NAJU. Ova dva onlajn kursa dostupna su zaposlenima u JLS u Srbiji. Program će organizovati posetu NAJU sa donatorom radi predstavljanja kurseva u prvom kvartalu 2025. godine.

**Rezultat 1.2: JLS su unapredile procese upravljanja u funkcionisanju lokalnih javnih vlasti**

* **Aktivnost 1.2.1: Paketi podrške opštinama:** Nakon tri javna poziva za izbor JLS u kojima će se realizovati paketi podrške opštinama (PPO) u januaru, februaru i julu, odabrano je ukupno 15 JLS za koje će dobiti podršku u tri unapred definisane oblasti PPO-a, i to: pet JLS[[3]](#footnote-3) za administrativnu efikasnost i delotvornost, pet JLS[[4]](#footnote-4) za transparentnost i učešće i pet JLS[[5]](#footnote-5) za transparentnost i učešće radi unapređenja odgovornosti i sprečavanja korupcije. Događaj povodom potpisivanja memoranduma o razumevanju sa odabranim JLS održan je 29. februara uz prisustvo relevantnih partnera, ministarstava, donatora i JLS. Za implementaciju PPO-a odabrano je ukupno 17 eksternih stručnjaka. Nakon uvodnih sastanaka održanih sa svim odabranim JLS, usvojeni su Akcioni planovi sa merama i dinamikom usvajanja relevantnih akata za svaku JLS. Tokom pružanja tehničke pomoći **usvojen je ukupno 121 akt** (50 opštih i 71 pojedinačni akt), odnosno 25 akata koji se odnose na transparentnost i učešće, 95 akata koji se odnose na administrativnu efikasnost i delotvornost i jedan akt koji se odnosi na odgovornost i borbu protiv korupcije.[[6]](#footnote-6)
* **Aktivnost 1.2.2: Istraživanje zadovoljstva građana javnim uslugama:** Istraživanje zadovoljstva građana (IZG) uslugama koje pružaju JLS je sprovedeno do kraja decembra 2023. godine u 50 JLS. Nakon terenskog rada, dalje aktivnosti su uključivale analizu podataka, pripremu izveštaja i predstavljanje nalaza. Pojedinačni izveštaji za 50 JLS koje su učestvovale u IZG-u, kao i opšti, sveobuhvatni izveštaj za svih 50 JLS, dostavljeni su do kraja marta. Predstavljanje nalaza istraživanja UNOPS-u, MDULS-u i donatoru održano je 12. aprila, nakon čega je usledilo organizovanje [četiri regionalne prezentacije](https://pro.org.rs/en/vtext/survey-on-citizens-satisfaction-with-quality-of-life-in-local-communities-and-the-services-of-local-self-governments-presented) nalaza IZG-a koje su održane u Kraljevu, Leskovcu, Zaječaru i Šapcu od 13. do 21. juna.[[7]](#footnote-7)
* **Aktivnost 1.2.3: Unapređenje pružanja javnih usluga:** Nakon završetka IZG-a, završen je postupak izbora tri službenika za izgradnju kapaciteta radi podrške JLS u unapređenju upravljanja procesom pružanja javnih usluga, a pružanje tehničke pomoći nakon sprovedenog istraživanja počelo je 16. septembra.[[8]](#footnote-8) Ukupno 15 JLS[[9]](#footnote-9) je izrazilo interesovanje za učešće u tehničkoj pomoći. Prvi sastanci održani su u svih 15 JLS i sa donosiocima odluka u JLS dogovorene su prioritetne oblasti i intervencije. Transparentnost i učešće građana su među najčešće izabranim prioritetnim oblastima, sa konkretnim intervencijama u vidu izrade smernica, uputstava i informacija za građane o dostupnim uslugama, kao i uspostavljanje jedinstvenih upravnih mesta. Dalja realizacija utvrđenih i dogovorenih intervencija očekuje se od januara 2025. godine.[[10]](#footnote-10)

**Rezultat 1.3: JLS su poboljšale kapacitete za unapređenje lokalne eUprave**

* **Aktivnost 1.3.2:** **eUpravljanje, eUprava i otvoreni podaci:** Program je završio analizu Indeksa lokalne eUprave (ILE) koja je sprovedena u 2022. godini i Procenu Swiss PRO Programa stanja elektronske uprave i elektronskih usluga u JLS u Srbiji za 2021. godinu, kao i izradu kratkog internog upitnika za JLS. Nalazi su analizirani i poslužili su kao osnova za izbor 30 JLS za pružanje tehničke pomoći za unapređenje eUpravljanja, eUprave i otvorenih podataka. Ugovor sa odabranim pružaocem usluga potpisan je u avgustu, a Inicijalni izveštaj završen je u oktobru. Tokom novembra i decembra, sve JLS su posećene. Svaka JLS je pripremila i popunila upitnik za utvrđivanje trenutnog stanja eUpravljanja, eUprave i otvorenih podataka. Na osnovu rezultata procene, za svaku od 30 JLS biće izrađen plan aktivnosti tehničke pomoći.[[11]](#footnote-11) Pored toga, u konsultacijama sa Kancelarijom za IT i elektronsku upravu, Program će dodatno podržati 54 JLS u popunjavanju kataloga administrativnih procedura.

**Ishod 2 - JLS i ostali relevantni akteri izrađuju lokalne javne politike i usluge socijalne zaštite koje se zasnivaju na dokazima, što za rezultat ima unapređenje dobrobiti korisničkih ranjivih grupa na lokalnom nivou**

Rezultati završene **tehničke pomoći za unapređenje socijalne zaštite premašili su tri postavljena indikatora**: ukupno 16 JLS[[12]](#footnote-12) je sprovelo odgovarajuću procenu potreba korisnika[[13]](#footnote-13); ukupno 15 JLS[[14]](#footnote-14) uspostavilo je ili unapredilo sistem praćenja i evaluacije (*eng*. M&E),[[15]](#footnote-15) dok je ukupno 13 JLS[[16]](#footnote-16) primenjivalo integrisani pristup[[17]](#footnote-17). **Tehnička pomoć za MOS je takođe za rezultat imala dva predloga projekata MOS** koji su povezali ukupno pet JLS u pružanju savetodavnih usluga za porodice u riziku.[[18]](#footnote-18)

Što se tiče **tehničke pomoći za licenciranje OCD i rezultata Programa u oblasti javnog zagovaranja**, tri OCD su podnele zahtev za dobijanje licence, dok je Grad Kragujevac OCD koje su učestvovale u tehničkoj pomoći obezbedio prostorije za Klub za osobe sa autizmom[[19]](#footnote-19) kao prelazni korak dok Udruženje ne dobije licencu za dnevni boravak. Takođe, Grad Kragujevac je izdvojio milion dinara iz lokalnog budžeta za realizaciju aktivnosti Kluba u 2024. godini.

Kroz **uspostavljene integrisane socijalne usluge** u okviru 20 projekata OCD u partnerstvu sa lokalnim institucijama, **ukupno 6.315 korisnika podrške** **(3.783 žene)** iz ranjivih grupa imalo je koristi od lakšeg pristupa multisektorskim uslugama i podršci u rešavanju njihovih potreba i ostvarivanju prava.[[20]](#footnote-20) Takođe, **60% projekata je dostiglo održivost** kroz osnivanje lokalnih radnih tela, uključivanje intervencija u godišnje planove lokalnih institucija ili lokalne strateške dokumente uz izdvajanje budžetskih sredstava za dalji nastavak usluga.[[21]](#footnote-21)



Ukupno 32 JLS su povećale svoje **kapacitete za međusektorsku saradnju i podigle kvalitet usluga usmerenih na decu i porodicu** na sledeći način: 16 JLS kroz uspostavljanje međusektorskih timova za rani razvoj deteta (ECD) i roditeljstvo, 27 JLS kroz uspostavljanje međusektorskih profesionalnih timova za intervenciju u ranom detinjstvu (*eng*. ECI) i 18 JLS kroz povećanje kapaciteta za hraniteljstvo. Ovi napori za izgradnju kapaciteta takođe su rezultirali angažovanjem 92 nove hraniteljske porodice, dok **je 248 dece (123 devojčice) imalo koristi od hraniteljstva,** čime je sprečena njihova institucionalizacija.[[22]](#footnote-22) Kao održiv resurs za jačanje kapaciteta profesionalaca iz cele Srbije, Republički zavod za socijalnu zaštitu (RZSZ)  **pripremio je i akreditovao program obuke za zaštitu dece i prateći priručnik „**[*Porodica po meri deteta*](https://pro.org.rs/uploads/files/140-2589-porodica-po-meri-deteta_prirucnik-za-obuku-hranitelja_web.pdf)“, zasnovan na inovativnim praksama i naučnim saznanjima. Štaviše, obuka o pravima deteta je sertifikovana od strane NAJU i dostupna je u okviru [Opštih programa obuke NAJU za JLS.](https://napa.gov.rs/extfile/sr/7887/Op%C5%A1ti%20program%20obuke%20JLS%202025___.pdf)



Lakša **radna aktivacija korisnika novčane socijalne pomoći (NSP)** podržana je kroz izradu nekoliko dokumenata koji profesionalcima Centra za socijalni rad (CSR) daju neophodne alate i znanja za pružanje individualizovane, prilagođene usluge koja će doprineti jačanju kapaciteta korisnika da se uključe na tržište rada što je osnovni preduslov za njihovo socijalno uključivanje i u konačnici smanje njihovu zavisnost od sistema socijalne zaštite.

Što se tiče **podrške mladima i starijim osobama**, sačinjena je metodologija indeksa blagostanja mladih (IBM), čime se kreatorima politika pruža strukturirani okvir za prikupljanje podataka, njihovu analizu i donošenje odluka kako bi se podržale politike za mlade zasnovane na dokazima, dok je ukupno 239 zaposlenih (172 žene) iz 12 JLS ojačalo kapacitete za rešavanje pitanja diskriminacije zasnovane na starosnoj dobi u relevantnim lokalnim strategijama i akcionim planovima. Štaviše, kroz obuku o smanjenju jaza u digitalnoj pismenosti u lokalnim zajednicama, ukupno 377 starijih ljudi (342 žene) steklo je osnovne digitalne veštine potrebne za pristup pravima i njihovo ostvarivanje.

Kao rezultat ciljane intervencije usmerene na podršku neformalnim sakupljačima otpada[[23]](#footnote-23), ukupno 10 JLS, koje su dobile bespovratna sredstva, ojačalo je svoje institucionalne kapacitete kroz uspostavljene **lokalne koordinacione mehanizme** (LKM) za zaštitu izvora prihoda sakupljača otpada, dok **su ukupno 53 porodice sakupljača otpada iz prioritetne grupe poboljšale pristup određenim javnim uslugama iz oblasti socijalne zaštite, zdravstvene zaštite i obrazovanja** .[[24]](#footnote-24)

**Rezultat 2.1: Unapređeni lokalni kapaciteti za razvoj i sprovođenje socijalnih politika i usluga**

* **Aktivnost 2.1.1: Unapređenje socijalne zaštite:** Pored izrade lokalnih propisa za unapređenje lokalnog normativnog okvira za socijalnu zaštitu,[[25]](#footnote-25) JLS koje učestvuju u tehničkoj pomoći dobile su individualnu mentorsku podršku u pogledu mapiranja, praćenja i evaluacije i međusektorske saradnje što je u konačnici dovelo do razvoja novih ili poboljšanih usluga koje su predmet predloga projekta za podršku Programa bespovratnim sredstvima. Metodološki pristup mapiranju potreba korisnika usklađen je sa različitim grupama korisnika, kao i vrstama usluga. U druge dve oblasti podrške, JLS su dobile dodatnu podršku kroz Priručnik za praćenje i evaluaciju usluga socijalne zaštite i model Sporazuma o međusektorskoj saradnji. Štaviše, pripremljen je skup modela dokumenata koji usmeravaju rad JLS i pomažu u procesu pripreme planskih dokumenata kao što su Model akcionog plana za strategije socijalne zaštite, Model programa za unapređenje socijalnih usluga, Smernice za SWOT analizu. U decembru je Program organizovao radionicu o stečenim poukama za sve relevantne zainteresovane strane na kojoj su konsultantske kompanije predstavile glavne preporuke za svaku oblast podrške. [[26]](#footnote-26)
* **Aktivnost 2.1.2: MOS u oblasti pružanja usluga socijalne zaštite:** Kroz tehničku pomoć za međuopštinsku saradnju (MOS) ojačani su kapaciteti 16 JLS iz pet okruga, odnosno Moravičkog, Braničevskog, Pirotskog, Rasinskog i Zlatiborskog, dok je ukupno pet JLS iz tri okruga, odnosno Rasinskog, Braničevskog i Raškog, formalno uspostavilo dva projekta MOS[[27]](#footnote-27). Zajedničko pružanje usluga u okviru ova dva projekta MOS je takođe predmet predloga projekata za podršku putem bespovratnih sredstava Programa. Iako je inicijalna analiza potvrdila da su složenije i skuplje usluge kao što su sigurna kuća ili dnevni boravak pogodnije za MOS, dalji proces konsultacija sa Rasinskim, Raškim i Braničevskim okrugom pokazao je da su najoptimalnije usluge za MOS socio-terapijske i socio-edukativne usluge koje su usmerene na potrebe porodica sa decom sa smetnjama u razvoju.[[28]](#footnote-28) U decembru je Program organizovao radionicu o stečenim poukama za sve relevantne zainteresovane strane na kojoj su konsultantske firme predstavile glavne izazove za uspostavljanje MOS koji se uglavnom odnose na nedovoljne resurse u JLS, nedovoljnu spremnost za povezivanje stručnih znanja i kapaciteta u okviru regiona, kao i pogrešno shvatanje MOS kao javnog priznanja nesposobnosti JLS da se brine o svojim stanovnicima. Kao opšta preporuka, inicijative za izgradnju kapaciteta za lokalne aktere treba da budu kontinuirane. Kao dodatni podsticaj, Program je pokrenuo intervenciju „Komunikacija za razvoj (C4D)“ u okviru ove aktivnosti kroz podršku sistemima za dvosmernu komunikaciju koji će omogućiti dijalog između relevantnih aktera, uključujući i građane, u lokalnoj zajednici. Za intervenciju su izabrane dve grupe JLS, a to su JLS iz Zlatiborskog regiona koje imaju ideju za uspostavljanje MOS, ali još nisu uspele da je realizuju, kao i JLS iz Rasinskog i Raškog regiona koje su uspostavile MOS i aplicirale za podršku bespovratnim sredstvima Programa. Konkretan plan za realizaciju C4D aktivnosti biće pripremljen u prvom kvartalu 2025. godine.
* **Aktivnost 2.1.3: Projekti usluga socijalne zaštite:** Program je 1. oktobra objavio [Javni poziv za podršku JLS u sprovođenju USP](https://pro.org.rs/en/ktext/support-to-local-self-governments-break-in-the-implementation-of-social-protection-services-extended-until-22-november-2024). Poziv je namenjen JLS koje su učestvovale u dva programa tehničke pomoći, tako da je Poziv podeljen u dve partije, odnosno Partiju 1 koja se odnosi na 26 JLS primalaca tehničke pomoći za unapređenje UZS koje moraju da predstavljaju integrisani pristup i Partiju 2 koja se odnosi na 16 JLS primalaca tehničke pomoći za MOS koje moraju da predstavljaju međuopštinski pristup. Pored toga, obe partije predviđaju obavezno partnerstvo i obavezne finansijske doprinose. Poziv je završen 22. novembra i ukupno je podneseno 13 prijava za Partiju 1, dok su za Partiju 2 podnesena dva predloga MOS. U skladu sa povratnim informacijama dobijenim od JLS koje su imale pravo da se prijave, ali nisu učestvovale u PDP-u, većina je izjavila da je glavni razlog za njihovo neučestvovanje nedostatak kapaciteta za sprovođenje nekoliko projekata istovremeno, imajući u vidu da su već dobili bespovratna sredstva od komplementarnih programa SKGO ili GIZ. Proces evaluacije će biti završen u prvom tromesečju 2025. godine.
* **Aktivnost 2.1.4: Licenciranje organizacija civilnog društva:** *Aktivnost je završena 2024*. godine.[[29]](#footnote-29) Program će nastaviti sa redovnim praćenjem daljih rezultata tehničke pomoći jer su tri organizacije civilnog društva zvanično podnele zahtev za izdavanje licence. Pored nedostatka finansijskih kapaciteta OCD za pokrivanje svih troškova licenciranja, glavni izazov u procesu licenciranja bila je nedovoljna podrška administracije JLS i njihovo nerazumevanje da su oni odgovorni za uspostavljanje usluga u lokalnim zajednicama, posebno kada su u pitanju centri za dnevni boravak kao složenija usluga.
* **Aktivnost 2.1.5: Radna aktivacija korisnika NSP:** Sa ciljem da se podrže JLS u uspostavljanju različitih modela za radnu aktivaciju korisnika novčane socijalne pomoći (NSP), u bliskoj saradnji sa MRZBSP sačinjeno je nekoliko pratećih dokumenata, i to:
* *Priručnik za profesionalce u centrima za socijalni rad (CSR)[[30]](#footnote-30)* koji profesionalcima u CSR pruža neophodne alate i znanje za pružanje individualizovanih usluga usmerenih na korisnike, koji promovišu lakše zapošljavanje korisnika NSP. Štaviše, RZSZ će nadgledati njegovu primenu sa ciljem da institucionalizuje njegovu upotrebu, čime će doprineti održivosti rezultata;
* *Smernice za uspostavljanje integrisane podrške za korisnike NSP na lokalnom nivou*[[31]](#footnote-31), koje obrađuju pitanja uloga, koordinacije, praćenja i najbolje prakse;
* *Program obuke o uspostavljanju integrisane podrške za korisnike NSP na lokalnom nivou [[32]](#footnote-32)* će osposobiti grupu lokalnih zainteresovanih strana raznolikog sastava za korišćenje alata za uspostavljanje integrisanih mehanizama podrške. Program obuke se razmatra za akreditaciju od strane RZSZ-a.
* *Pravilnik o saradnji između CSR i Nacionalne službe za zapošljavanje (NES)[[33]](#footnote-33)*  koji definiše konkretne uloge, nadležnosti i procedure za saradnju, sa ciljem otklanjanja sistemskih prepreka za integrisane usluge. MRZBSP i RZSZ razmatraju dokument za zvaničnu upotrebu sa ciljem formalizacije saradnje između CSR i NSZ na lokalnom i nacionalnom nivou.[[34]](#footnote-34)
* **Aktivnost 2.1.6: Izgradnja kapaciteta za dečja prava:** Aktivnost je završena 2023. godine. Ukupno 29 zaposlenih (22 žene) iz 20 JLS uspešno je završilo sveobuhvatan program obuke o pravima deteta sa ciljem prepoznavanja i davanja prioriteta potrebama dece u okviru lokalnih mera i politika. Nakon toga, kao direktan odgovor na zahtev JLS za pružanje dodatne podrške, [sačinjen je i distribuiran](https://pro.org.rs/uploads/files/102-9193-vodic-prava-deteta.pdf) Zakonodavni vodič o sprovođenju prava deteta.[[35]](#footnote-35)

**Rezultat 2.2: Lokalne organizacije civilnog društva ojačale su kapacitete za rešavanje prava i potreba ranjivih grupa**

* **Aktivnost 2.2.1: Socijalno integrisani projekti koje sprovode OCD:** U novembruje u okviru Programa organizovan završni događaj u cilju predstavljanja [rezultata socijalno integrisanih projekata 20 OCD](https://pro.org.rs/uploads/files/134-3255-results-09-12-2024-draft2.pdf) kojima je dat doprinos boljem kvalitetu života 6.315 korisnika (3.738 žena), od čega 2.778 Roma, 1.698 dece i 178 OSI. Novi koncept događaja uz učešće paneliste i moderatora pružio je priliku za otvorenu diskusiju među predstavnicima civilnog i javnog sektora. U završnom zaključku je istaknuto da je partnerstvo između civilnog i javnog sektora dragoceno ne samo kad je u pitanju bolji rad na terenu sa korisnicima i kvalitet usluga, već i bolje mogućnosti za održivost. Produženje izvršenja rashoda[[36]](#footnote-36) odobreno je za projekat koji sprovodi Centar za digitalno uključivanje iz Niša kao dodatna podrška u vidu humanitarne pomoći za sakupljače otpada, jer je u okviru Programa utvrđeno da većina porodica sakupljača otpada živi u ekstremnom siromaštvu bez kućnih aparata i bez mogućnosti da obezbede neke druge proizvode za dostojanstveniji život kao što su hrana, higijenski proizvodi i odeća, posebno kada su u pitanju deca.
* **Aktivnost 2.2.2: Indeks blagostanja mladih:** Raspoloživostpodataka koji se odnose na IBM na nacionalnom i lokalnom nivou povećava kapacitete institucija da procene delotvornost politike i pokrenu ciljane intervencije. U cilju dalje primene i izgradnje kapaciteta, sačinjen je *Vodič za indeks blagostanja mladih[[37]](#footnote-37)* koji obuhvata: i) strukturirani okvir za osmišljavanje sličnih alata, ii) usklađivanje ulaznih indikatora sa ciljevima održivog razvoja, i iii) detaljne smernice za nacionalne i lokalne zainteresovane strane. Pored toga, IBM je dopunjen jednim brojem indikatora statistički značajnih pitanja za lokalni nivo, tako da će se ovi indikatori meriti odvojeno, omogućavajući dodavanje novih relevantnih ulaznih indikatora (npr. upotreba veštačke inteligencije) bez uticaja na rezultat indeksa. Shodno tome, [Godišnje istraživanje položaja i potreba mladih](https://mto.gov.rs/extfile/sr/7971/Istrazivanje112024.pdf) je revidirano korišćenjem ažuriranih indikatora. Proces prikupljanja podataka i pilotiranja IBM-a na lokalnom nivou u svim JLS učesnicama je unapređen kroz obuku devet koordinatora lokalnih kancelarija za mlade (KzM) (četiri žene) koji su poboljšali svoje poznavanje nacionalnog okvira omladinske politike i metodologije IBM-a.[[38]](#footnote-38)

**Rezultat 2.3: Unapređeni institucionalni kapaciteti za pružanje usluga usmerenih na porodicu**

* **Aktivnost 2.3.1: Procena kapaciteta JLS za proces deinstitucionalizacije:** Procena lokalnih kapaciteta za proces deinstitucionalizacije je pokrenuta u 13 JLS[[39]](#footnote-39), izabranih u bliskoj saradnji sa MRZBSP-om. Procena se fokusira na identifikaciju postojećih socijalnih usluga u zajednici i normativnog okvira koji predstavlja podršku za [Strategiju deinstitucionalizacije i razvoja usluga socijalne zaštite (2022-2026.),](https://www.minrzs.gov.rs/sr/dokumenti/ostalo/sektor-za-socijalnu-zastitu/strategija-deinstitucionalizacije-i-razvoja-usluga-socijalne-zastite-u-zajednici-za-period-2022-2026godine) ocenjujući trenutne kapacitete i standarde pružalaca usluga, te uzimajući u obzir finansijske pretpostavke i kadrovske potencijale u JLS i ustanovama za smeštaj. Posebna pažnja posvećena je zaštiti osoba u riziku od smeštanja u ustanovu kroz uspostavljanje mehanizama u zajednici i alternativnih rešenja za svakodnevni život, s posebnim naglaskom na mlade ljude koji izlaze iz sistema socijalne zaštite i starije osobe u ruralnim područjima. Kao rezultat toga, izrađen je *[[40]](#footnote-40)“*Izveštaj o proceni lokalnih kapaciteta i smernicama za dalje unapređenje procesa deinstitucionalizacije u Srbiji (2022-2026[[41]](#footnote-41))“. Na osnovu ovog izveštaja, biće sačinjene smernice koje će pomoći 13 JLS u procesu deinstitucionalizacije.
* **Aktivnost 2.3.2: Održivo lokalno upravljanje usmereno na decu i porodicu:**  Ukupno 16 odabranih JLS[[42]](#footnote-42) osnovalo je međusektorske timove za inovativne usluge sa relevantnim lokalnim zainteresovanim stranama, tj. zdravstvenim centrima u sistemu primarne zdravstvene zaštite, centrima za socijalni rad (CSR) i predškolskim ustanovama. U bliskoj saradnji sa Ministarstvom zdravlja (MZ), Program je uključio dodatnih 11 JLS[[43]](#footnote-43) i olakšao uspostavljanje mreža / klastera[[44]](#footnote-44) na nivou okruga za horizontalno učenje i međuopštinsku razmenu. Sastanci u četiri okruga i dodatni centri u okruzima omogućili su formiranje međuopštinskih mreža za učenje i saradnju, angažujući 282 zainteresovane strane (251 žene). Paket za izgradnju kapaciteta, osmišljen u partnerstvu sa SKGO, ima za cilj jačanje inkluzivnih lokalnih politika i usluga za ugrožene porodice. Izgradnja kapaciteta JLS pokrenuta je predstavljanjem primera dobre prakse međusektorske saradnje usmerene na porodicu u gradu Boru, gde su uvedene lokalne mere i izdvojena sredstva za finansijsku podršku namenjenu međusektorskoj školi za porodice u gradu Boru koja novim roditeljima, i majkama i očevima, pruža osnovni paket znanja i veština za podršku optimalnom razvoju i dobrobiti deteta, uključujući osnovnu brigu o potrebama mentalnog zdravlja i smanjenja stresa roditelja. Dalja tehnička pomoć će se fokusirati na planiranje, pripremu budžeta i praćenje intervencije u ranom detinjstvu usmerene na porodicu (*eng*. FECI) i usluga usmerenih na porodicu. Odabrane opštine će dobiti podršku u vidu bespovratnih sredstava za izradu održivih modela usluga u zajednici povezanih sa lokalnim budžetima, obezbeđujući dugoročni uticaj i opredeljenje.
* **Aktivnost 2.3.3: Hraniteljstvo:** Nakon izbora 18 JLS u bliskoj saradnji sa MBPD, pokrenut je sveobuhvatan plan izgradnje kapaciteta kako bi se ojačale sposobnosti lokalnih pružalaca usluga za hraniteljstvo. Tehničku pomoć su takođe dobili pružaoci usluga kako bi osmislili kampanje za angažovanje hranitelja na lokalnom nivou. Da bi se povećala održivost i dalje unapređivao sistem alternativnog zbrinjavanja, primeri dobrih praksi i stečene pouke su objedinjeni u [*Priručniku za kreiranje, sprovođenje i evaluaciju kampanja hraniteljstva u zajednici*](https://pro.org.rs/uploads/files/166-8420-vodic_kampanje-za-hraniteljstvo_web.pdf)koji će biti distribuiran CSR i centrima za porodični smeštaj i usvojenje izvan obuhvaćenih opština, kako bi se dalje širio proces učenja u profesionalnoj zajednici. Akreditovanu obuku *"*[*Porodica po meri deteta*](https://www.zavodsz.gov.rs/media/2869/porodica-po-meri-deteta.pdf)" uspešno je završilo 48 profesionalaca (46 žena).

Ukupno 66 profesionalaca (63 žene) iz centara za porodični smeštaj i usvojenje i CSR-a prošlo je specijalizovanu obuku o povremenom hraniteljstvu, hitnom hraniteljstvu i hraniteljstvu dece sa Daunovim sindromom. Putem mentorstva je podržano ukupno 76 hraniteljskih porodica, odnosno 32 nove hraniteljske porodice za standardne i 44 postojeće za specijalizovano, urgentno i predah hraniteljstvo[[45]](#footnote-45).

Konačno, Program je posebno povećao kapacitete lokalnih socijalnih službi za porodice sa decom sa smetnjama u razvoju u 17 JLS[[46]](#footnote-46) sa fokusom na dnevni boravak dece i mladih sa smetnjama u razvoju, porodično savetovanje i pomoć u kući, koji su bili prioritet za integraciju roditeljskih programa.[[47]](#footnote-47) Izgradnja kapaciteta za prioritetne socijalne usluge sprovedena je kroz dva programa obuke, a to su "*Usluga pomoći u kući za decu sa smetnjama u razvoju*", namenjena pružaocima usluga kako bi proširili ciljnu grupu na decu sa smetnjama u razvoju i *"Unapređenje kompetencija pružalaca usluga za rad sa roditeljima dece sa smetnjama u razvoju",* namenjen pružaocima usluge dnevnog boravka i savetovalištima. Ukupno 103 profesionalca (95 žena) iz 27 JLS pohađalo je pomenute programe, za koje je podnet zahtev za akreditaciju kako bi se osigurala održivost.

* **Aktivnost 2.3.4: Intervencija u ranom detinjstvu:** Lokalni profesionalni timovi za FECI su uspešno osnovani u 27 ciljnih JLS.[[48]](#footnote-48) Ovaj strateški izbor je usklađen sa nacionalnim planom za širenje usluga FECI na nivo čitave zemlje, tj. za povećanje obuhvata uslugama FECI u centralnim JLS okruga i unapređenje njihovog pružanja u malim JLS kroz međuopštinsku saradnju. Prilagođeni program obuke za timove FECI formulisan je na osnovu nalaza aktivnosti mapiranja lokalnih kapaciteta i potreba za uslugama ECI, uključujući podatke o broju dece sa razvojnim rizicima, trenutnoj praksi pružanja usluga deci i roditeljima i posebnim obrazovnim potrebama novoosnovanih timova ECI. Održana je uvodna onlajn sesija sa 150 praktičara ECD (140 žena) iz 66 institucija (ustanove primarne zdravstvene zaštite, predškolske ustanove i CSR) u 22 JLS koje su već obrazovale timove FECI. Program obuke o FECI je adaptiran i akreditovan za relevantne sektore[[49]](#footnote-49), a obuhvata i uživo i onlajn segmente, poseban sadržaj i alate za razvoj veština, kao i mentorstvo, nadzor i prilike za horizontalnu razmenu među lokalnim timovima FECI. Pored toga, program obuke za predavače FECI uspešno je završilo devet novih nacionalnih predavača FECI.

**Rezultat 2.4: Povećanje lokalnih kapaciteta za poboljšanje kvaliteta života starijih osoba i mladih**

* **Aktivnost 2.4.1: Smanjenje diskriminacije po osnovu starosti:** U bliskoj saradnji sa MRZBSP-om, odabrano je ukupno 12 lokalnih zajednica[[50]](#footnote-50) za jačanje kapaciteta za smanjenje starosne diskriminacije putem [Javnog poziva](https://ravnopravnost.gov.rs/rs/javni-poziv-za-prijavljivanje-jedinica-lokalne-samouprave-za-organizaciju-okruglih-stolova-u-cilju-jacanja-lokalnih-kapaciteta-za-smanjenje-diskriminacije-starijih-osoba/) za iskazivanje interesovanja koji je objavljen na zvaničnom veb-sajtu PZR. Glavni kriterijumi za izbor bili su broj žalbi upućenih PZR u JLS gde se najviše krše prava starijih osoba, kao i primeri dobre prakse. Ukupno 239 učesnika (172 žene) iz relevantnih lokalnih zainteresovanih strana[[51]](#footnote-51) prisustvovalo je na 12 okruglih stolova koji su se posebno bavili diskriminacijom po osnovu starosti, sa ciljem da podstaknu inkluzivnije i pravednije okruženje za starije osobe. Poseban fokus stavljen je na nalaze [Posebnog izveštaja o diskriminaciji starijih građana](https://ravnopravnost.gov.rs/en/special-reports/) i [Nacionalne mape puta Poziv na akciju za zaustavljanje diskriminacije starijih osoba u Srbiji.](https://serbia.unfpa.org/en/publications/call-action-stop-ageism-serbia) Učesnici su razmenjivali najbolje prakse, nalaze istraživanja i lična iskustva vezana za borbu protiv diskriminacije starijih osoba. Ova razmena znanja pružila je dragocene uvide i strategije za delovanje na lokalnom nivou, naglašavajući važnost međugeneracijske solidarnosti i saradnje kao ključnog pristupa. Nakon ovih diskusija, sačinjen je sveobuhvatan *Izveštaj o borbi protiv starosne diskriminacije[[52]](#footnote-52)* sa preporukama.[[53]](#footnote-53)
* **Aktivnost 2.4.2: Resursni centri za međugeneracijsku saradnju:** U intenzivnim konsultacijama sa PZR-om, Program je napravio koncept modela resursnih centara za međugeneracijsku saradnju (*eng*. RCIC) koji se zasniva na detaljnoj analizi potreba starijih osoba u Srbiji, pregledu primera dobre prakse iz EU i regiona, kao i usklađivanju sa [Strategijom aktivnog i zdravog starenja 2024-2030](https://www.minbpd.gov.rs/wp-content/uploads/2023/10/Serbia-Strategy-for-Active-and-Healthy-Ageing.pdf). Model RCIC-a će služiti kao platforma za podsticanje međugeneracijske solidarnosti, promovisanje aktivnog i zdravog starenja i poboljšanje socio-ekonomske inkluzije starijih osoba. Diskusija tokom Okruglog stola na nacionalnom nivou koji je okupio 23 predstavnika (17 žena) iz ključnih ministarstava, nacionalnih institucija, lokalnih zajednica, OCD i poslovnog sektora rezultirala je širokom podrškom konceptu RCIC-a koji će osigurati institucionalnu podršku i izglede za održivost. Nakon sprovođenja mapiranja 15 JLS u cilju procene njihovih postojećih aktivnosti u vezi sa starijim osobama, raspodelom resursa za socijalnu zaštitu i spremnosti za uspostavljanje RCIC-a, JLS Pirot je izabrana kao pilot JLS za izradu plana RCIC-a. Ovaj plan opisuje ključne korake za integraciju postojećih resursa, stvaranje novih međugeneracijskih aktivnosti, uspostavljanje partnerstava i formalizaciju RCIC-a u 2025. godini. Da bi se poboljšao angažman zainteresovanih strana i održivost, koncept RCIC-a uključuje komponentu C4D koja ima za cilj promovisanje pozitivnih promena u stavovima, znanju i ponašanju u vezi sa aktivnim i zdravim starenjem i međugeneracijskom saradnjom.[[54]](#footnote-54)
* **Aktivnost 2.4.4: Smanjenje raskoraka u digitalnoj pismenosti:** Intervencija za smanjenje raskoraka u digitalnoj pismenosti u lokalnim zajednicama sprovedena je kroz obuku održanu u šest JLS[[55]](#footnote-55) koju je završilo 377 učesnika (342 žene), uglavnom starijih osoba.[[56]](#footnote-56) Program obuke obuhvatio je osnovne digitalne veštine potrebne za pristup i ostvarivanje prava. Najveće interesovanje bilo je za korišćenje eKatastra, dobijanje dokumenata kao što su lične karte i pasoši i pristup aplikaciji "Moj doktor". Potpuna održivost postignuta je u JLS Zaječar kroz potpisan memorandum o razumevanju između JLS, CS i Crvenog krsta. Dodata vrednost ogleda se u uključivanju 34 mlađa hranitelja (20 žena) kao i saradnji sa Centrom za porodični smeštaj dece u Velikoj Plani, čime se obuka proširuje aplikacijom vezanom za zaštitu dece.

**Rezultat 2.5: Održivi prihod neformalnih sakupljača otpada**

* **Aktivnost 2.5.1: Podrška JLS za uspostavljanje LKM-a:** Od 12 JLS koje su ispunjavale uslove za učešće u [PDP-u za uspostavljanje lokalnog koordinacionog mehanizma](https://pro.org.rs/uploads/files/66-6655-public-call-description-and-criteria.pdf)[[57]](#footnote-57), ukupno 10 JLS[[58]](#footnote-58) se prijavilo i sklopilo ugovore u martu. Svih deset JLS koje su dobile bespovratna sredstva osnovalo je LKM kao multisektorsko radno telo za sistemsko bavljenje potrebama sakupljača otpada na lokalnom nivou. LKM se formalno osnivaju kao novo telo ili koriste postojeće resurse (kao što su mobilni tim za uključivanje Roma ili lokalna kancelarija za smanjenje siromaštva). Svaki LKM se sastoji od predstavnika više lokalnih institucija, odnosno CSR, Nacionalne službe za zapošljavanje (NSZ), Doma zdravlja, javno komunalnog preduzeća (JKP), poslovnog i civilnog sektora.

Svih deset JLS sprovelo je procese zapošljavanja i angažovalo porodične saradnike kao glavne kontakt tačke za podršku korisnicima iz prioritetne grupe. Zbog nezainteresovanosti JLS Ub i Apatin za učešće u PDP-u, Program je direktno pružao uslugu porodičnog saradnika u ovim opštinama kroz proces nabavke. Ima ukupno 13 porodičnih saradnika[[59]](#footnote-59) (šest žena i šest Roma) koji pružaju podršku porodicama sa prebivalištem na teritoriji 15 JLS.[[60]](#footnote-60) Do sada su porodični saradnici prošli kroz četiri ciklusa obuke o kvalitetnom radu, dok je mentor dodeljen svakom porodičnom saradniku radi dodatne podrške za pravilno postupanje. Svi porodični saradnici su završili proveru statusa početnog spiska[[61]](#footnote-61) prioritetne grupe i određivanje konačnog spiska[[62]](#footnote-62) broji ukupno 61 porodicu i 311 članova porodice.[[63]](#footnote-63) Prvo, porodični saradnici su sproveli inicijalnu procenu porodičnog profila i potreba s tim u vezi koristeći Upitnik,[[64]](#footnote-64) koji je pripremio Program. Ovi nalazi su poslužili kao osnova za izradu individualnih planova podrške za domaćinstva (*eng*. IHSP) za svaku porodicu uz utvrđene prioritete za podršku, posebno u pogledu njihovog ekonomskog osnaživanja. Porodični saradnici su aktivno pružali različite vrste podrške porodicama, uglavnom u oblasti socijalne zaštite, zdravlja i obrazovanja. Kao ilustracija podrške: ukupno 28 porodica je dobilo novčanu socijalnu pomoć, organizovane su medicinske operacije za dve osobe, 17 korisnika je dobilo lična dokumenta (lične karte i zdravstvene knjižice), obezbeđen je građevinski materijal za dve porodice za popravku krovova, skoro svim porodicama je pružena dodatna humanitarna pomoć koju obezbeđuje lokalni Crveni krst ili LKM.

Kao ključni dokument za zaštitu prava sakupljača otpada tokom podrške, Program je sačinio Smernice za mehanizam žalbi[[65]](#footnote-65) koji je dostavljen JLS kako bi ga koristili LKM.

* **Aktivnost 2.5.2: Procena lokalnog konteksta:** *Aktivnost je završena.* U sveobuhvatnoj proceni konteksta lokalne zajednice[[66]](#footnote-66) 12 JLS[[67]](#footnote-67), gde prioritetna grupa sakupljača otpada ima prebivalište, angažovano je 97 lokalnih partnera i 190 učesnika (120 žena). Prikupljeni podaci pružili su sveobuhvatan pregled dostupnih javnih usluga na lokalnom nivou u oblasti socijalne zaštite, zdravstva, obrazovanja i zapošljavanja. U proceni se posebno naglašava dostupnost rodno osetljivih mera, kao i mogućnosti za zapošljavanje mladih. Nalaze procene će koristiti porodični saradnici kao dodatni alat za pružanje podrške sakupljačima otpada i članovima njihovih porodica.
* **Aktivnost 2.5.3: Tehnička pomoć za bolju socijalnu uključenost sakupljača otpada:** Program je pripremio konceptualizaciju tehničke pomoći za 42 JLS[[68]](#footnote-68) za formulisanje lokalnih sistemskih politika i institucionalnih osnova za rešavanje pitanja prava i potreba neformalnih sakupljača otpada u njihovim područjima. Međutim, iako su tri ključna ministarstva potpisala zvanično pismo o značaju aktivnog učešća u tehničkoj pomoći koje je dostavljeno kabinetima svih 42 JLS kao dodatnu motivaciju opštinama za proaktivnu ulogu, od 42 JLS, ukupno 25 JLS[[69]](#footnote-69) potpisalo je Pismo o namerama u vezi sa učešćem u tehničkoj pomoći, dok su dve JLS (Bajina Bašta i Ljig) zvanično odbile da učestvuju uz obrazloženje da na njihovim teritorijama nema sakupljača otpada.

Identifikovane su sledeće oblasti podrške: a) podrška za izradu metodologije za mapiranje neformalnih sakupljača otpada i njihovih potreba; b) podrška za izradu/ažuriranje lokalnih strateških dokumenata i lokalnih normativnih akata; c) podrška u pronalaženju najboljeg rešenja za obezbeđivanje održivih izvora prihoda neformalnih sakupljača otpada vezanih za mere zapošljavanja i mere socijalnog uključivanja; i d) podrška za izradu metodologije praćenja i izveštavanja o pruženoj pomoći neformalnim sakupljačima otpada na lokalnom nivou. Do sada je ukupno 61 učesnik (36 žena) iz 20 JLS prisustvovao na tri regionalne radionice, dok je ukupno 13 JLS[[70]](#footnote-70) odabrano za mentorsku fazu koja se odnosi na održiva rešenja za unapređenje socijalnog i ekonomskog položaja sakupljača otpada. Kao aktuelni rezultat tehničke pomoći, JLS Bela Palanka je unapredila Lokalni akcioni plan za inkluziju Roma za period 2025 – 2027. godine merama koje se odnose na sakupljače otpada, dok je proces unapređenja Lokalnog akcionog plana za upravljanje otpadom za period 2024 - 2022. godine Nove Varoši još uvek u toku. Poseban paket za izgradnju kapaciteta uključivaće stručnjake iz sektora zdravstva, obrazovanja i socijalne zaštite kako bi se sprečilo da deca izađu iz sistema, kao i kako bi se praksa prilagodila potrebama porodica. [[71]](#footnote-71)

* **Aktivnost 2.5.4: Zapošljivost sakupljača otpada u kontekstu osnaživanja porodice:** U cilju intenzivne podrške sakupljačima otpada tokom njihovog uključivanja u formalno tržište rada, u procesu izrade su dva dokumenta, odnosno *Program zapošljivosti* kao metodološki okvir za povećanje mogućnosti zapošljavanja sakupljača otpada kroz njihovu svest o pravima i dostupnim uslugama, i *Ilustrovani priručnik* namenski sačinjen za sakupljače otpada, posebno za pojedince sa teškoćama u oblasti pismenosti. Finalizacija oba dokumenta i održavanje programa obuke planirani su za 2025. godinu.
* **Aktivnost 2.5.5 i 2.5.6: Zadruge i obuka uz rad:** Preliminarno je utvrđeno da je ukupno 54 korisnika podobno za obuku uz rad. Iako su neki od korisnika stariji od 45 godina, Program smatra da bi obuka uz rad bila dobra opcija za njihovo ekonomsko osnaživanje, tako da su i oni uključeni kao potencijalni korisnici. Trenutno, ukupno 44 kompanije su se prijavile za pružanje obuke uz rad u svih 12 JLS. Ukupno 20 korisnika iz prioritetne grupe spojeno je sa kompanijama koje nude adekvatnu obuku, tako da se prvi ugovori očekuju u prvom kvartalu 2025. godine. Međutim, dvoje korisnika iz Prijepolja odbilo je da se zaposli u lokalnom JKP, dok je sedam korisnika iz Obrenovca odbilo ponudu za obuku/zaposlenje zbog nedostatka linija javnog prevoza od njihovog sela do mesta rada.

Što se tiče reciklažnih zadruga, u skladu sa profilom porodica kao i potencijalnom podrškom od strane JLS radi održivosti, postoji mogućnost za osnivanje dve reciklažne zadruge u Šidu i Odžacima. Uz podršku Programa, JLS Odžaci je najpre usvojila izmene i dopune Lokalnog akcionog plana za unapređenje položaja Roma za period 2024 - 2027. godine uključivanjem nove mere, odnosno dodele subvencija novootvorenim socijalnim preduzećima čiji osnivači su romske nacionalnosti. Takođe, JLS Odžaci je izdvojila 500.000 RSD za 2025. godinu uz plan da isti iznos izdvoji za 2026. i 2027. godinu. Istovremeno, JLS Šid je opredelila 500.000 RSD kao dodatnu podršku za osnivanje nove reciklažne zadruge što je prvi korak ka njihovoj održivosti. Štaviše, JLS Šid će usvojiti lokalne propise za povezivanje lokalnog JKP "Standard" sa novoosnovanom reciklažnom zadrugom radi lakšeg plasmana robe, dok će JKP "Standard" takođe zaposliti najmanje pet korisnika.

* **Aktivnost 2.5.7: Obuka za NEET mlade:** Da bi se osigurala inkluzija i zapošljavanje 15 mladih iz 12 ciljnih JLS, osmišljen je model za rad sa mladima iz grupacije NEET (mladi koji nisu u procesu obrazovanja, nisu zaposleni ili na obuci). Pristup koji se primenjuje prilikom rada na terenu zasniva se na aktivnoj podršci pruženoj kroz saradnju sa omladinskim radnicima sa ciljem da se ostvari veća delotvornost u obraćanju, motivisanju i podršci mladim ljudima, tako da će ga sprovoditi Centar za rad sa mladima (CRM). Kroz ovaj proces identifikovano je ukupno 20 mladih ljudi, kao i akreditovani pružaoci obuke odraslih, zajedno sa potencijalnim poslodavcima koji su spremni da ih zaposle nakon završetka obuke. Pošto NEET mladi nisu homogena grupa, model za rad sa NEET mladima u sličnim okolnostima biće osmišljen i predstavljen vladinoj radnoj grupi nadležnoj za praćenje [Plana realizacije garancije za mlade 2023 - 2026](https://nsz.gov.rs/filemanager/Files/Dokumenta/Garancija%20za%20mlade/Youth%20Guarantee%20Implementation%20Plan%202023-2026.pdf). kao korisna strategija za rad na terenu.
* **Aktivnost 2.5.8: Ekonomsko osnaživanje Romkinja:** Od 1. avgusta, preko UN, Program sarađuje sa UN Women kao implementacionim partnerom u UN Sporazumu, kako bi doprineo ekonomskom osnaživanju do 100 radno sposobnih Romkinja, pružajući prilagođeno mentorstvo i podršku socio-ekonomskoj integraciji. UN Women je razvila sveobuhvatan socio-ekonomski profil Romkinja koje se bave sakupljanjem otpada[[72]](#footnote-72), obuhvatajući ključne aspekte njihovog obrazovanja, radnog statusa, izvora prihoda i pristupa socijalnoj zaštiti i zdravstvenoj zaštiti. Profil služi kao alat za identifikaciju specifičnih podgrupa među Romkinjama, posebno onih koje pokazuju najveći interes i podobnost za dalju podršku projekta. Konačno, uz pomoć profila Romkinje će se kategorizovati u različite grupe na osnovu njihovih konkretnih potreba i vrsta potrebne podrške (npr. samohrane majke, glave domaćinstava, žene koje žive u ekstremnom siromaštvu, žene sa više od četvoro dece, žene sa srednjom školom), što će pružiti dodatne informacije za formulisanje prilagođene podrške. UN Women su takođe pokrenule izradu modela za socio-ekonomsku integraciju Romkinja koje se bave sakupljanjem otpada u tržište rada sa ciljem da obezbede strukturiran i održiv pristup njihovom ekonomskom i socijalnom uključivanju, uzimajući u obzir i individualne okolnosti i sistemske prepreke. Na osnovu finalizovanog modela, program mentorstva i vršnjačkog učenja će početi sa ciljem da Romkinje koje se bave sakupljanjem otpada steknu neophodne veštine i podršku za prelazak na formalno zaposlenje.
* **Aktivnost 2.5.9: Oprema za ostvarivanje prihoda:** Prvi krug dodele opreme namenjene ostvarivanju prihoda, odnosno plastenici i male poljoprivredne mašine isporučene su korisnicima iz sedam porodica prioritetne grupe. Radi predostrožnosti i bolje održivosti, Program je tražio da svaki nosilac domaćinstva potpiše Izjavu da će se oprema koristiti za redovno ostvarivanje prihoda, da se neće prodati ili otuđiti na bilo koji drugi način u periodu od najmanje dve godine od dana primopredaje opreme. Opštine će samostalno obezbediti pripremu zemljišta za postavljanje plastenika, kao i obuku za proizvodnju iz staklenika. Nabavka opreme za preostale 54 porodice je u toku. Najčešće tražena oprema odnosi se na postojeće veštine korisnika, kao i na mogućnost dodatnih prihoda (npr. građevinska oprema, šivaća mašina, molerski alat, cepač za drva ili kosilica).
* **Aktivnost 2.5.10: Pristup zdravstvenim uslugama u kontekstu povećane zapošljivosti:** Aktivnost će početi u junu 2025. godine.
* **Aktivnost 2.5.11: Projekti socijalne inkluzije OCD za sakupljače otpada:** Program je 15. oktobra objavio [PDP za podršku organizacijama civilnog društva u sprovođenju projekata socijalnog uključivanja](https://pro.org.rs/en/ktext/support-to-civil-society-organizations-break-for-better-social-inclusion-of-informal-waste-pickers) u cilju ispunjenja potreba neformalnih sakupljača otpada i njihovih porodica. Teme predloga projekata mogu biti ekonomsko osnaživanje kroz različite mere za bolju zapošljivost ili samozapošljavanje[[73]](#footnote-73), kao i bolji pristup međusektorskim uslugama u oblasti zdravstva, obrazovanja i socijalne zaštite. Planirani ciljni efekat ovog PDP-a je jačanje ukupnog kapaciteta OCD da pruže održive i integrisane socijalne usluge, pri čemu najmanje 1000 neformalnih sakupljača otpada i članova njihovih porodica ima koristi od obnavljanja izvora sredstava za život i boljeg pristupa integrisanim socijalnim uslugama na lokalnom nivou.

Rok za prijavljivanje je produžen za nedelju dana, do 6. decembra, a pristiglo je ukupno devet predloga projekata. Mali broj pristiglih prijava naveo je Program da sprovede neformalno ispitivanje među organizacijama civilnog društva o potencijalnim poteškoćama za prijavljivanje na ovaj PDP. Kao glavne poteškoće OCD su navele sledeće: mali iznos bespovratnih sredstava s obzirom na inflaciju i stalni rast cena na tržištu, kao i ograničenje područja za realizaciju na 42 JLS, što je često prepreka za uspostavljanje partnerstva sa lokalnim institucijama kada OCD sa registrovanom adresom van tog područja predlaže saradnju. Proces evaluacije je u toku, a potpisivanje ugovora o dodeli bespovratnih sredstava planirano je za mart 2025. godine.

**Ishod 3 - JLS unapređuju kapacitete i sprovode procese upravljanja životnom sredinom u praksi, što rezultira unapređenjem sistema zaštite životne sredine**

Kroz fokusiranu tehničku pomoć i radionice za izgradnju kapaciteta, **Program je pospešio sadržajni dijalog** između JLS, nacionalnih institucija za zaštitu životne sredine i drugih zainteresovanih strana, ispunjavajući hitne potrebe vezane za poštovanje zakonskih obaveza i strateških prioriteta zaštite životne sredine na lokalnom nivou. Zanimljivo je da je 20 lokalnih zajednica aktivno učestvovalo u procesu, pri čemu su sve formulisale i usvojile nove odluke koje su u skladu sa obavezama koje proizilaze iz nacionalnih i međunarodnih sporazuma o zaštiti životne sredine koje je potvrdila Republika Srbija, uključujući Agendu UN 2030 i Zelenu agendu za Zapadni Balkan.



Kako se podrška Programa nastavlja, JLS će imati priliku da pilotiraju neke od mera iz važećih strateških i planskih dokumenata u saradnji sa civilnim sektorom. To će biti učinjeno kroz sprovođenje projekata iz bespovratnih sredstava koji imaju za cilj dalje jačanje institucionalnih kapaciteta JLS i aktera civilnog društva kako bi se osiguralo da se projekti zaštite životne sredine osmišljavaju, sprovode i prate u skladu sa principima dobrog upravljanja. Pored toga, ovi projekti će doprineti nacionalnim ciljevima zaštite životne sredine, fokusirajući se na održivi razvoj, očuvanje prirodnih resursa, kontrolu zagađenja, kvalitet životne sredine, zdravlje, javnu svest i učešće.

Program je unapredio učešće mladih u upravljanju životnom sredinom kroz osposobljavanje mladih ljudi sticanjem veština, platforme i mogućnosti da doprinesu lokalnim klimatskim akcijama i donošenju odluka. Kroz UPSHIFT radionicu, 50 mladih ljudi iz više opština zajedno su osmislili deset inovativnih ekoloških rešenja, od kojih je za pet obezbeđena institucionalna podrška, čime se pokazuje potencijal inicijativa koje predvode mladi u odgovaranju na lokalne klimatske izazove. Pored toga, U-Report je angažovao 3.432 mladih ljudi u 70 JLS, jačajući glasove mladih u diskusijama o politici zaštite životne sredine. U budućnosti, Program će osigurati direktno učešće mladih ljudi u formulisanju javnih politika, integrišući njihove perspektive u procese odlučivanja i osiguravajući da uvidi iz U-Report-a budu izvor informacija i usmeravaju buduće politike zaštite životne sredine, jačajući participativno upravljanje na lokalnom i nacionalnom nivou.



**Rezultat 3.1. JLS su poboljšale kapacitete za delotvornu primenu pozitivnog pravnog i političkog okvira koji se odnosi na zaštitu životne sredine**

* **Aktivnost 3.1.1: Povećanje kapaciteta JLS za primenu upravljanja životnom sredinom:** Ukupno 20 lokalnih zajednica[[74]](#footnote-74) učestvuje u tehničkoj pomoći za jačanje lokalnih kapaciteta za upravljanje životnom sredinom. U 2024. godini održane su dve radionice za predstavnike JLS učesnica čime je omogućen **dijalog između predstavnika JLS i nadležnih nacionalnih institucija** - Ministarstva zaštite životne sredine (MZŽS), Agencije za zaštitu životne sredine (*eng*. SEPA), Zavoda za zaštitu prirode i Instituta za javno zdravlje, kako bi se razgovaralo o obavezama JLS koje proizilaze iz pozitivnih propisa i važećih javnih politika vezanih za zaštitu životne sredine. [Prva radionica](https://pro.org.rs/en/vtext/izgradnja-kapaciteta-lokalnih-samouprava-za-upravljanje-zastitom-zivotne-sredine) održana je u maju, a [druga](https://pro.org.rs/en/vtext/local-actions-and-cooperation-for-better-environmental-governance) u oktobru u Beogradu, na kojoj je učestvovalo 48 predstavnika (32 žene, 16 muškaraca) iz 16 JLS i relevantnih institucija. **Participativni pristup** je primenjen tokom pružanja tehničke pomoći, u izradi internih dokumenata javnih politika, pri čemu je sačinjeno, razmatrano i usvojeno više od 80 akata, kao i u promociji i informisanju javnosti o tekućim procesima.[[75]](#footnote-75) Održana su dva javna foruma kao rezultat javnog zagovaranja participativnog pristupa u rešavanju pitanja zaštite životne sredine. U oktobru je [u JLS Medveđa održana prva javna tribina](https://pro.org.rs/en/vtext/a-step-towards-improving-local-environmental-management), posvećena procesu vrednovanja i kategorizacije Mrkonjskog visa - zaštićenog područja od lokalnog značaja. U  [JLS Tutin održana je druga javna tribina](https://pro.org.rs/en/vtext/mojstirsko-draske-mountains-declared-special-nature-reserve) kako bi se javnost informisala o proglašenju Mojštirsko-Draske planine posebnim rezervatom prirode. Ova dva događaja okupila su više od 120 predstavnika JLS, Zavoda za zaštitu prirode Srbije, JP Srbijašume, lokalnih javnih organizacija i institucija, predstavnika lokalnih privatnih preduzeća, OCD, zainteresovanih građana i lokalnih medija. Fokus tehničke pomoći bio je lokalno upravljanje otpadom, kvalitet vazduha i energetska efikasnost. Tokom intervencije sačinjena su i usvojena ukupno tri lokalna plana upravljanja otpadom i tri programa kontrole kvaliteta vazduha, kao i jedan lokalni razvojni plan, plan energetske efikasnosti i jedan program praćenja tla. Usvajanje dodatnih 12 dokumenata je u toku. Sedam JLS je napravilo mapu puta za izradu dokumenata o javnoj politici koja će se koristiti za bilo koje formulisanje politike u budućnosti. Prema nalazima dokumenta o analizi stanja u oblasti upravljanja životnom sredinom koji je završen za sve JLS, odabrano je 10 lokalnih zajednica[[76]](#footnote-76) za dalju podršku i detaljnije razmatranje okvira javnih politika, u skladu sa obavezama iz relevantnih međunarodnih dokumenata koje je potvrdila Republika Srbija. Dijalozi u kojima su dominantne teme bile zaštita prirode, Zeleni saveti i upravljanje otpadom, su vođeni u šest od 10 odabranih JLS. Analizirano je upravljanje životnom sredinom i sačinjeni su "zeleni pasoši"[[77]](#footnote-77) za svaku JLS, u skladu sa nacionalnim i lokalnim obavezama. Nakon analize, pripremljene su preporuke za unapređenje. [[78]](#footnote-78)
* **Aktivnost 3.1.2: Sprovođenje lokalnih projekata za zaštitu životne sredine**: [Poziv za podnošenje predloga projekata za male pakete bespovratnih sredstava namenjene zaštiti životne sredine](https://pro.org.rs/en/ktext/support-to-local-self-governments-break-in-implementing-environmental-protection-projects-extended-until-31-january-2025) objavljen je 27. novembra, sa 31. januarom 2025. godine kao krajnjim rokom za podnošenje prijava. Održane su dve informativne sesije, 10. i 11. decembra, na kojima je učestvovalo ukupno 65 predstavnika JLS i OCD. Program će podržati najviše 20 JLS da sprovedu svoje projekte zaštite životne sredine u partnerstvu sa organizacijama civilnog društva tokom 2025. godine.
* **Aktivnost 3.1.3: Participativno formulisanje ekoloških i klimatskih politika:** Ova aktivnost se fokusira na dijaloge zainteresovanih strana kako bi se šira zajednica i relevantne institucije uključile u formulisanje javnih politika i rešavanje prioritetnih pitanja. Dijalozi su uspešno realizovani u devet od deset JLS, sa težištem na sledećim temama od interesa: praćenje i upravljanje kvalitetom vazduha, energetska efikasnost, planiranje upravljanja otpadom, postupci za zaštitu prirode, osnivanje i funkcionisanje Zelenih saveta, kao i formulisanje projekata. Među zainteresovanim stranama koje su učestvovale u dijalozima bili su predstavnici gradskih uprava, instituta za javno zdravlje, lokalnih OCD i strukovnih udruženja, radnih grupa, javnih komunalnih službi i preduzeća, turističkih organizacija, domova kulture i drugih, po potrebi.[[79]](#footnote-79) Kako se Grad Valjevo povukao iz ponuđene podrške sredinom perioda, sredstva koja su prvobitno dodeljena Valjevu preusmerena su na JLS Medveđa i JLS Knić, koji su zatražili dodatnu podršku za upravljanje otpadom i horizontalne teme. Ipak, Grad Valjevo će biti pozvan da učestvuje u obuci koja je zakazana za drugo tromesečje 2025. godine.
* **Aktivnost 3.1.4: Osnaživanje i učešće mladih:** U 2024. godini[[80]](#footnote-80) u Nišu je održana prva UPSHIFT radionica koja je okupila 50 mladih učesnika iz Niša, Vranja, Pirota, Žitorađe, Svrljiga, Prokuplja i Varvarina. Tokom trodnevne radionice, učesnici su se bavili pitanjima lokalne zajednice, posebno onima koja se odnose na klimatske promene i njihove posledice. Formulisali su 10 rešenja i ovi projekti su ostvarili **direktnu saradnju sa lokalnim samoupravama i lokalnim institucijama**, starajući se o tome da rešenja mladih budu integrisana u lokalne napore za zaštitu životne sredine. Na primer, tim [Hidro heroji](https://pro.org.rs/en/vtext/hydro-heroes-youth-innovation-for-environmental-protection-in-pirot) u Pirotu udružio se sa gradskim odeljenjem za vanredne situacije kako bi postavili senzore za upozorenje na poplave, uz obezbeđivanje neophodnih dozvola i javne podrške lokalnih zvaničnika. **Antiperon** tim u Vranju blisko je sarađivao sa Vatrogasnom službom, organizujući radionice za sprečavanje šumskih požara i demonstracije uživo za mlade. Slično tome, **PolyProRecycle** u Svrljigu dobio je podršku **lokalne samouprave i komunalnih službi** za sprovođenje inicijativa za reciklažu na velikim javnim događajima. Ash&Glow (Žitorađa) je prenamenio pepeo iz fosilnih goriva u ekološki prihvatljiv sprej za kućne ljubimce, angažujući učenike u proizvodnji, a Ekološka kaNtastrofa (Niš) se bavila neadekvatnim odvajanjem otpada u školama postavljanjem kanti različitih boja i uvođenjem biorazgradivih olovaka sa ugrađenim biljnim semenom.

**3.2. Status prihvatljivosti izmenjene dinamike faza**

* **Aktivnost 1.3.2 (UNOPS):** Tender za pružanje usluga namenjenih jačanju lokalnog eUpravljanja, eUprave i otvorenih podataka objavljen je početkom maja sa skoro dva meseca zakašnjenja. Razlog za odstupanje bio je usklađivanje sadržaja tehničke pomoći sa predlozima koje je dala Kancelarija za IT i eUpravu. Ovo kašnjenje nije značajno uticalo na dalju dinamiku ove aktivnosti.
* **Aktivnosti 2.3.2 i 2.3.4 (UNICEF):** Početak izgradnje kapaciteta je odložen za tri meseca zbog lokalnih izbora koji su uticali na proces osnivanja međusektorskih timova kako unutar JLS, tako i u okviru relevantnih institucija za uspostavljanje profesionalnih timova za FECI. Međutim, procesi izgradnje kapaciteta pokrenuti su očekivanom dinamikom i u potpunosti su nadoknadili zaostatke do kraja godine. Budući da je osnivanje 27 timova za FECI podstaklo međusektorsku saradnju, realizacija ove intervencije produžena je do juna 2026. godine.
* **Aktivnost 2.3.3 (UNICEF):** Razvoj aktivnostiizgradnje kapaciteta u oblasti socijalnih usluga u zajednici usmerenih na decu/porodicu je produžen za još tri meseca. Međutim, ovo kašnjenje nije uticalo na ukupne rezultate jer su pripremne aktivnosti sprovedene tokom faze osmišljavanja aktivnosti, tako da je do kraja 2024. godine održano šest obuka za 103 profesionalca. Pored toga, jedna podaktivnost, odnosno izrada Priručnika za planiranje i sprovođenje kampanja za hraniteljstvo, malo je produžena, sa ciljem da se poveća njegov kvalitet i uključe primeri dobre prakse i pouke stečene u lokalnim kampanjama koje su sprovedene nakon obuke. Priručnik je završen 2024. godine.
* **Aktivnost 2.4.2 (UNFPA):** Od ukupno tri JLS za pilotiranje modela RCIC, izabrana je jedna JLS, dok je izbor preostale dve JLS odložen za prvo tromesečje 2025. godine zbog potrebe za koordinacijom sa aktivnostima MBPD-a, tj. osnivanjem porodičnih kancelarija u tri JLS. Da bi se to rešilo, konačni izbor preostale dve JLS biće završen do februara 2025. godine, što neće uticati na ukupni plan rada ili dinamiku Programa.
* **Aktivnost 2.4.3 (UNFPA):** Aktivnost koja ima za cilj da podrži JLS da poboljšaju zaštitu starijih osoba koje žive u siromaštvu odložena je za treće tromesečje umesto drugo zbog rasporeda plaćanja programskih tranši. Međutim, to neće uticati na sprovođenje drugih planiranih aktivnosti, jer je nezavisna aktivnost, kao ni na ukupnu realizaciju Programa i njegove dugoročne ciljeve.
* **Aktivnosti 3.1.1 i 3.1.3 (UNEP):** Zbog unutrašnje reforme modela rada UNEP-a, kao i unapređenja finansijsko-administrativnog sistema UNEP-a u aprilu 2024. godine, raspodela primljenih sredstava po stavkama budžeta projekta je odložena, što je dovelo do kašnjenja u potpisivanju ugovora o pružanju tehničke pomoći sa odabranim implementacionim partnerom. Sporazum je potpisan u junu 2024. godine. Međutim, ovo tromesečno kašnjenje nije imalo uticaja na ukupni plan rada, jer su aranžmani za realizaciju između UNEP-a i implementacionog partnera osigurali ubrzani tempo kako bi se sve aktivnosti završile u planiranom vremenskom roku do sredine 2025. godine. Što se tiče uskih grla u sprovođenju, nakon konsultacija, jedna od prvobitno odabranih JLS, Majdanpek, obavestila je projektni tim da nemaju kapacitete da nastave svoje učešće u tehničkoj pomoći. Da bi se popunila ova praznina, sproveden je dodatni krug onlajn konsultacija sa JLS koje nisu bile odabrane za detaljniju podršku u prethodnoj fazi. Kao rezultat toga, JLS Bela Palanka je identifikovana kao najpogodniji kandidat za dalju podršku i naknadno je uključena u tehničku pomoć Programa. Pored toga, nereagovanje JLS Valjevo, uprkos nekoliko upita upućenih preko različitih kanala, dovelo je do isključenja ove JLS iz paketa temeljne podrške.
* **Aktivnost 3.1.4 (UNICEF):** Osnivanje Kluba za inovacije u JLS Zaječar odloženo je od četvrtog tromesečja 2024. na drugo tromesečje 2025. godine, u dogovoru sa Ministarstvom turizma i omladine, nakon izmena i dopuna budžeta krajem 2024. godine, kojim su obezbeđena sredstva za Omladinski centar. U slučaju daljeg odlaganja, Program će razmotriti izbor sledećeg grada u skladu sa zahtevima konkursa. Program sada priprema pravni okvir sa JLS i identifikuje omladinsku organizaciju za vođenje aktivnosti, obezbeđujući optimizaciju i održivost resursa integrisanjem inovacionih klubova u omladinske centre u okviru mandata lokalne samouprave. U slučaju da imamo dalja odlaganja, razmotrićemo promenu grada, što znači da ćemo izabrati sledeći grad prema redosledu na konkursu.

# Aranžmani za upravljanje i koordinaciju

**4.1. Aranžmani za upravljanje**

Kada je reč o **upravljanju i koordinaciji**, Program je osigurao stabilnu realizaciju tokom 2024. godine, uprkos spoljnim faktorima i promenama, poput promena proisteklih iz parlamentarnih i lokalnih izbora. Program je ipak sprovođen bez prekida i nastavio je da pruža podršku svojim partnerima i korisnicima.

U februaru 2024. godine održana je druga sednica **Upravnog odbora**, tokom koje je usvojen plan rada i budžet za aktivnosti u 2024. godini. Treća sednica Upravnog odbora održana je u junu, a na njoj su usvojeni godišnji narativni izveštaj i finansijski izveštaj za 2023. godinu, odobrena je isplata sledeće tranše SDC-a i druge tranše za PUNO (UNICEF i UNFPA). Pored toga, na sednici su razmatrana manja odstupanja u sprovođenju odobrenog plana rada, razgovaralo se o potencijalnim rizicima u vezi sa sprovođenjem aktivnosti za neformalne sakupljače otpada, te je dat pregled napretka do kraja godine.

Upravni odbor je pretrpeo manje promene u 2024. godini u vezi sa zamenom i imenovanjem novih članova, što nije negativno uticalo na njegov operativni rad ili procese odlučivanja. Nakon parlamentarnih izbora, došlo je do promene članova i zamenika članova koji predstavljaju Ministarstvo rada, zapošljavanja, boračkih i socijalnih pitanja, pri čemu su dva nova člana imenovana iz redova pomoćnika ministara. Pored toga, došlo je do promene na nivou kancelarije stalnog koordinatora uz zamenu stalnog koordinatora u junu 2024. godine. Na kraju, promene su se desile i u okviru UNICEF-a, gde su imenovana dva nova člana nakon dolaska novog zamenika predstavnika i novog rukovodioca programa. Ostali članovi i struktura Upravnog odbora se nisu promenili.

Pored mehanizma upravljanja, nastavljeni su redovni sastanci **Zajedničkog programskog tima (ZPT),** pri čemu je u 2024. godini održano ukupno pet. Ovi sastanci su pružili priliku za praćenje napretka u sprovođenju programa, diskusiju o potencijalnim rizicima i izazovima, staranje o usklađivanju sa planom rada i budžetom i koordiniranje narednih aktivnosti tokom cele godine. Pored redovnih sastanaka, u decembru 2024. godine održana je i treća godišnja radionica za planiranje, tokom koje su PUNO predstavile status svojih aktivnosti za 2024. godinu i predlog plana rada za 2025. godinu. Predviđeno je da plan rada za 2025. godinu bude usvojen na četvrtom sastanku Upravnog odbora, planiranom za februar 2025. godine.

Pored sastanaka ZPT-a, obrazovana je **i tematska koordinaciona grupa**, posvećena isključivo aktivnostima za podršku neformalnim sakupljačima otpada. Ova neformalna grupa ima za cilj da olakša razmenu informacija, praćenje i planiranje realizacije, posebno obezbeđivanje koordinacije između brojnih partnera uključenih u ovu intervenciju (četiri agencije UN, pružaoci usluga, implementacioni partneri i drugi). Sastanci ove koordinacione grupe održavaju se na mesečnom nivou, što omogućava efikasnije sprovođenje aktivnosti.

**4.2. Koordinacija sa partnerima**

**Koordinacija sa zainteresovanim stranama na nacionalnom nivou**

Koordinacija aktivnosti i razmena informacija sa relevantnim nacionalnim institucijama i dalje je jedan od mehanizama usmeravanja i preciznog definisanja konkretnih intervencija programa. Predstavljanje nalaza istraživanja zadovoljstva građana u potpunosti je koordinirano sa MDULS-om. Saradnja sa MZŽS-om intenzivirana je u okviru pružanja tehničke pomoći za upravljanje životnom sredinom i pripreme prve radionice za 21 JLS. Što se tiče podrške sakupljačima otpada, Program je inicirao i dogovorio sa MZŽS-om osnivanje Radne grupe za legalizaciju radnog statusa sakupljača otpada koja će okupiti sve relevantne zainteresovane strane radi utvrđivanja optimalnog rešenja za regulatorni okvir u vezi sa legalizacijom rada sakupljača otpada u okviru sistema upravljanja otpadom. Predstavnici oba ministarstva aktivno učestvuju u aktivnostima jačanja kapaciteta JLS za sprovođenje rodno odgovornog upravljanja i budžetiranja. MRZBSP je dalo uputstvo i odobrenje za objavljivanje Poziva za dostavljanje predloga projekata koji se odnose na usluge socijalne zaštite. MRZBSP je takođe rešilo potencijalno pitanje momentalnog ukidanja socijalne novčane pomoći zbog subvencija za korisnike obuke uz rad i distribuiralo ove informacije svim relevantnim CSR-ima, jer u skladu sa nacionalnim propisima, subvencije za obuku ne mogu biti osnov za ukidanje socijalne pomoći.

Redovno su održavani sastanci sa Kancelarijom za IT i eUpravu radi definisanja sadržaja tehničke pomoći za unapređenje lokalnog eUpravljanja. Pored toga, u cilju jačanja kapaciteta NAJU da lokalne službenike obuči dodatnim veštinama i pruži im praktična znanja, postoji redovna komunikacija sa predstavnicima NAJU tokom pripreme dva programa obuke.

U proces konsultacija uključena su i druga relevantna ministarstva kao što su MBPD, MTO, MZ, MLjMPDD, MP, kao i relevantne nacionalne institucije, tj. RZSZ, PZR, SEPA, posebno u odabir ciljnih JLS ili u preporuke za izradu paketa za izgradnju kapaciteta. Uključivanje nacionalnih partnera povećava nacionalno vlasništvo u svim procesima i poboljšava izglede za održivost.

**Koordinacija sa lokalnim nivoom**

Uspešno partnerstvo između ključnih lokalnih zainteresovanih strana iz sektora zdravstva, socijalne zaštite i obrazovanja postignuto je kroz podršku lokalnim uslugama za decu i porodice, s obzirom na to da su u međusektorskim timovima za ECD i ECI predstavnici gradskih uprava, domova zdravlja, CSR-a, pružalaca usluga, Instituta za javno zdravlje, predškolskih ustanova, kao i udruženja koja predstavljaju roditelje dece sa smetnjama u razvoju.

U ukupno 32 JLS obavljene su posete sa ciljem odgovarajućeg informisanja o intervencijama Programa, posebno u okviru stubova upravljanja životnom sredinom i socijalnog uključivanja, što je bilo korisno za dodatnu konsultativnu podršku JLS.

**Koordinacija programa**

Održana su četiri **koordinaciona sastanka između četiri velike inicijative u oblasti socijalne zaštite** , odnosno PRO programa, programa SKGO, GIZ programa i Programa za tehničku pomoć MRZBSP-a sa ciljem koordinacije zajedničkih aktivnosti i izbegavanja preklapanja ili preopterećenja JLS. Utvrđen je zajednički alat za praćenje u vidu tabele sa vrstom i vremenskim okvirom realizacije aktivnosti, dok su programi međusobno razmenjivali spiskove nagrađenih projekata kako bi se izbeglo preklapanje u pružanju finansijske podrške. Osim toga, Program je organizovao radionicu o stečenim poukama za sve relevantne zainteresovane strane radi predstavljanja glavnih preporuka izvedenih iz tehničke pomoći Programa za socijalnu zaštitu.

**Koordiniranje aktivnosti sa predstavnicima GIZ-a** u oblasti digitalizacije usluga i sprovođenje istraživanja zadovoljstva građana uslugama koje pružaju lokalne samouprave. Kako se treća faza GIZ-ovog projekta "Podrška administrativnim reformama u Srbiji" uglavnom odnosi na nacionalni nivo, a aktivnosti se sprovode za potrebe nacionalnih institucija, zaključeno je da nema preklapanja u aktivnostima, ali da će dva programa nastaviti da razmenjuju informacije. Postignuta **je i koordinacija sa UNDP-om**, u vezi sa realizacijom Centra za razvoj digitalnih usluga – Da kliknemo sa građanima, trogodišnje inicijative koja je finansirana sa 3,25 miliona EUR iz Zajedničkog fonda za ciljeve održivog razvoja. Projekat u Srbiji vodi KSK, a sprovode ga UNDP, FAO i UNICEF. Nema preklapanja u realizaciji aktivnosti dva programa, ali je dogovorena dalja koordinacija aktivnosti, posebno u pogledu informisanja građana o mogućnostima elektronske uprave, ePisarnice i korišćenja elektronskih usluga.

**4.3. Resursi i budžet**

Sva **finansijska i administrativna evidencija** vođena je u skladu sa pravilima i procedurama UNOPS-a i uspostavljen je odgovarajući sistem praćenja.

U skladu sa Standardnim administrativnim aranžmanom, Aneksom B - Raspored plaćanja, i nakon usvajanja Godišnjeg narativnog i finansijskog izveštaja za 2023. godinu, UNOPS je, kao administrativni zastupnik, primio treću tranšu u junu 2024. godine, u ukupnom iznosu od 3 miliona USD.

Na osnovu Memoranduma o razumevanju i uz odobrenje Upravnog odbora, u **2024. godini izvršene su sledeće isplate**:

* UNEP je primio kompletnu isplatu u iznosu od 124.280,50 USD u februaru 2024. godine;
* UNICEF je primio svoju drugu ratu od 600.000 USD u julu 2024. godine;
* UNFPA je primila svoju drugu ratu od 250.000 USD u julu 2024. godine.

Ukupni **rashodi Programa** iznose:

|  |  |  |  |
| --- | --- | --- | --- |
|  | **SDC** | **PUNO** | **Ukupno** |
| **Ukupan budžet:** | **9,473,684.21** | **1,088,957.04** | **10,562,641.25** |
| **Primljena gotovina:** | **5,500,000.00** | / | / |
| **Ukupni rashodi na dan 31. decembra 2024. godine:** | **4.218.021,41** | **657.104,24** | **4.875.125,65** |
| Rashodi UNOPS-a: | 3.057.940,02 | 0,00 | 3.057.940,02 |
| Rashodi UNFPA: | 365.439,29 | 457.528,24 | 822.967,53 |
| Rashodi UNICEF-a: | 693.791,63 | 187.076,00 | 880.867,63 |
| Rashodi UNEP-a: | 100.850,47 | 12.500,00 | 113.350,47 |

Više detalja o rashodima Programa predstavljeno je u konsolidovanom godišnjem finansijskom izveštaju ZP.

# Rizici i problemi

Program je uspostavio sistem upravljanja rizicima sa dva glavna elementa: Strategijom upravljanja rizicima kojom se definišu tehnike, standardi i procesi koji će se koristiti u identifikaciji i proceni rizika, kao i planiranje i sprovođenje odgovora na rizike, i Registar rizika, koji će se koristiti kao evidencija svih identifikovanih rizika i njihovog statusa. Primenom ovog sistema trebalo bi da se smanje negativni efekti koje određeni događaji mogu imati na ciljeve Programa i njihovo ostvarivanje.

**Rizici**

* Izmene i dopune Zakona o elektronskoj upravi i nova metodologija za generisanje elektronskih usluga mogu uticati na pružanje tehničke pomoći za 30 JLS. Regulatorni okvir koji se stalno razvija stvara neizvesnost u pogledu realizacije digitalnih usluga, što zahteva da Program održava blisku koordinaciju sa Kancelarijom za ITE kako bi se intervencije prilagodile i osiguralo usklađivanje sa novim zahtevima. Ovaj rizik je posebno značajan jer digitalna transformacija ostaje ključni prioritet za dobro upravljanje i efikasnost usluga.
* Tromesečno kašnjenje u realizaciji aktivnosti 3.1.1 UNEP-a predstavljalo je rizik za sinergiju u pružanju tehničke pomoći. Kašnjenje je poremetilo planiranu dinamiku intervencija, iziskujući da UNEP uvede unapređene mehanizme praćenja i komunikacije sa UNOPS-om kako bi se napori uskladili.
* Lokalni izbori u junu 2024. godine (89 JLS) nosili su rizik da naruše lokalne procene kapaciteta. Izbori često dovode do promena u prioritetima lokalnih samouprava i administrativnih službenika, što dovodi do kašnjenja u aktivnostima Programa. Proaktivni angažman pomogao je da se osigura učešće 12 JLS, uključujući 8 u kojima su održani izbori, čime je obezbeđen određeni stepen kontinuiteta.
* Inicijative vezane za upravljanje životnom sredinom nose rizik reputacione štete zbog tenzija između aktivista i stranih rudarskih kompanija. U angažovanju Programa u oblasti upravljanja životnom sredinom potrebno je uravnotežiti ekonomske interese sa razlozima za zabrinutost zajednice. Da bi se ublažio rizik od reputacione štete, uvode se strukturirani participativni procesi odlučivanja, čime se osiguravaju inkluzivne konsultacije sa marginalizovanim grupama i lokalnim zajednicama.
* Mandat Ministarstva finansija za prelazak sa sistema podračuna na sistem SPIRI za upravljanje međunarodnim donacijama (na snazi od januara 2025.) nosi rizik da dođe do kašnjenja projekata zbog nejasnih finansijskih propisa. Nedostatak jasnih operativnih smernica izazvao je neizvesnost među JLS i zainteresovanim stranama Programa. Održavaju se hitni razgovori sa Odborom Projekta kako bi se razjasnile procedure i izbegla uska grla.
* Nedostatak podataka u realnom vremenu o institucionalizaciji dece ugrožava praćenje cilja Programa da se smanji broj smeštaja u institucije za 20%. Bez tačnih podataka, teško je pratiti napredak i prilagoditi intervencije u skladu s tim. UNICEF razvija nezavisan sistem prikupljanja podataka kako bi osigurao pravovremeno i pouzdano praćenje.
* Ograničen stepen odgovaranja pružalaca socijalnih usluga na zahteve koji se odnose na praćenje programa. Pružaoci usluga često rade sa ograničenim resursima, što im otežava da prioritet daju izveštavanju u vezi sa programom. Da bi se to rešilo, uvode se češća komunikacija i jači podsticaji kroz česte terenske posete i pripremljene šablone za mesečne i završne izveštaje pružalaca usluga sa svim relevantnim detaljima vezanim za zahteve za praćenje.

**Problemi**

* Lokalni izbori koji su održani u junu su u manjoj meri uticali na redovno učešće predstavnika JLS u aktivnostima Programa, posebno u aktivnostima jačanja kapaciteta. Program je pratio situaciju i nastojao da osigura učešće lokalnih privremenih organa uprave.
* Pojava ekstremnih temperatura u junu i decembru 2024. godine predstavljala je značajan rizik po zdravlje i bezbednost starijih učesnika na obukama o digitalnoj pismenosti. Iako je početna mera ublažavanja uključivala prevoz starijih osoba do mesta za obuku u organizaciji Crvenog krsta, ovo rešenje se pokazalo neadekvatnim s obzirom na obim i višednevno trajanje klimatske vanredne situacije, tako da su neke obuke odložene da bi se osigurali bezbedni uslovi za starije učesnike.
* Interaktivno istraživanje o smanjenju starosne diskriminacije ukazalo je na značajan jaz u digitalnoj pismenosti među starijim osobama, jer je mnogi nisu imali pametne telefone ili im je bilo potrebno dodatno vreme da popune anketu. Da bi se osiguralo njihovo puno učešće, obezbeđene su štampane kopije, čime je omogućeno većini učesnika da popune anketu, što je bio delotvoran način da se ovaj problem prevaziđe.
* Uprkos činjenici da je Program poslao zvaničan dopis, koji su potpisala tri ministarstva, kabinetima 42 JLS obuhvaćene Programom čvrstog otpada sa ciljem da podstakne širi angažman, samo 25 JLS potpisalo je pismo o namerama za učešće u tehničkoj pomoći za socijalno uključivanje sakupljača otpada u lokalnim zajednicama. Kao mera ublažavanja, Program će omogućiti naknadno uključivanje preostalih JLS u tehničku pomoć u slučaju da kasnije izraze interes za to.
* JLS koje nisu ispunjavale uslove za dodelu bespovratnih sredstava u okviru Rezultata 2.5 ne ispoljavaju proaktivan pristup u okviru tehničke pomoći za bolje socijalno uključivanje sakupljača otpada. Kao meru ublažavanja, uz dalje motivisanje, konsultanti su podelili 25 JLS u četiri grupe u zavisnosti od njihovog interesovanja za različite vrste podrške kako bi se paket podrške prilagodio njihovim posebnim interesima i potrebama.
* Od 32 JLS koje ispunjavaju uslove, primljeno je ukupno 15 prijava u okviru PDP-a za podršku JLS u sprovođenju usluga socijalne zaštite. Prema povratnim informacijama dobijenim od JLS, glavni razlog za neučestvovanje je nepostojanje kapaciteta za sprovođenje nekoliko projekata istovremeno, s obzirom na to da su već dobili bespovratna sredstva od komplementarnih programa SKGO ili GIZ-a. Međutim, indikator MLO neće biti ugrožen jer MLO predviđa 10 JLS koje su uvele integrisane pristupe u oblasti socijalnih usluga, a ima 13 predloga projekata za integrisane usluge.
* Iako je Program sproveo odgovarajuće informisanje na terenu organizacija civilnog društva kao potencijalnih kandidata za PDP za projekte socijalnog uključivanja sakupljača otpada, odziv na PDP bio je izuzetno slab, tj. devet prijava. Kroz neformalni upit sproveden među organizacijama civilnog društva, Program je utvrdio glavne poteškoće vezane za prijavljivanje za mali iznos bespovratnih sredstava, posebno kada su u pitanju aktivne mere tržišta rada, kao i ograničenje područja realizacije na 42 lokalne zajednice, što često sprečava uspostavljanje partnerstva sa lokalnim institucijama kada OCD ima registrovanu adresu van JLS. Program će razmotriti mogućnost za korišćenje uštede.
* Nekoliko korisnika odbilo je ponudu za obuku / zapošljavanje zbog visokih troškova prevoza od njihovog sela do mesta rada, što u nekim slučajevima dostiže celokupni iznos finansijske subvencije za obuku uz rad. S obzirom na to da bi ovo pitanje moglo ugroziti uključivanje sakupljača otpada u obuku uz rad, Program bi predložio izdvajanje ušteda u cilju obezbeđivanja dodatnog iznosa za troškove prevoza.

# Komunikacije i vidljivost

U drugoj godini realizacije Programa, Strategija komunikacije i vidljivosti Programa se i dalje aktivno sprovodi, čime se osigurava kohezivan pristup promovisanju aktivnosti i dostignuća Programa u sva tri njegova stuba. Aktivnostima na terenu i na nacionalnom i na lokalnom nivou, koje obuhvataju sastanke, radionice, informativne sesije i javne događaje, uspostavljena je snažna strateška pozicija Programa među ključnim akterima, a istovremeno je povećana vidljivost Vlade Švajcarske kao pružaoca podrške za dobro upravljanje, socijalno uključivanje i zaštitu životne sredine.

Sprovedeni su Akcioni plan za komunikacije i smernice za komunikaciju i vidljivost namenjene korisnicima bespovratnih sredstava i PUNO, čime je osigurano da komunikacije na svim nivoima budu koordinirane i usklađene sa ciljevima Programa. Ovaj zajednički pristup doveo je do povećane vidljivosti Programa i njegovog donatora, o čemu svedoči značajno medijsko prisustvo i onlajn angažovanost.

U 2024. godini, program je zadržao snažno onlajn prisustvo putem svog veb-sajta i kanala društvenih mreža, obezbeđujući široku vidljivost i angažovanost. Zvanični veb-sajt PRO zabeležio je 31.188 poseta i 68.031 poseta stranicama, što je odraz ne samo stalnog, već i sve većeg interesovanja za aktivnosti Programa. Sadržaj na Fejsbuku je videlo 13.400 korisnika, što predstavlja povećanje od 45% u odnosu na 2023. godinu, dok su objave generisale 36.600 pregleda i dovele do 4.400 poseta profilnoj stranici Programa, beležeći međugodišnji rast od 33%. Slično tome, kontaktiranje i angažovanje na Instagramu dovelo je do 19.900 pregleda, došavši do 6.500 korisnika i ostvarivši 585 poseta, što je povećanje od 28% u odnosu na prethodnu godinu. Ovi analitički podaci naglašavaju delotvornu strategiju digitalnog angažmana Programa, koristeći društvene mreže i veb platforme kako bi se maksimalno povećala vidljivost i interakcija sa publikom.

Ciljano angažovanje na društvenim mrežama od strane PUNO u vezi sa Programom imalo je sličan uspeh. UNFPA je postavila sedam objava na Instagramu i Fejsbuku, podržanih pratećim promocijama putem priča, a priče su stigle do više od 2,500 korisnika kumulativno. Na mreži X (ranije Tviter), postavljeno je 13 objava, generišući ukupan doseg od 3,671. Fejsbuk analitika zabeležila je doseg od 1,000, dok su objave na Instagramu stigle do 2,578 korisnika. Pored toga, aktivnosti PRO programa istaknute su na veb-sajtu UNFPA, a privukle su 102 korisnika, i dalje su distribuirane putem biltena UNFPA Grupe i biltena UNCT Srbija, obezbeđujući širi angažman zainteresovanih strana i stalnu vidljivost. Program je takođe postigao značajnu vidljivost putem kanala društvenih mreža UNICEF-a u Srbiji, došavši do skoro 1,7 miliona ljudi i prikupivši više od 3 miliona prikaza. Treba posebno pomenuti podatke o angažovanosti, sa skoro 10.000 reakcija i približno 12.000 interakcija na svim platformama. Jedno od izuzetnih dostignuća bila je topla ljudska priča Zajedništvo donosi uspeh, koja je stigla do 1,25 miliona ljudi i prikupila skoro 6 hiljada reakcija, istakavši delotvornost strategije digitalne komunikacije.

Tokom protekle godine, Program je pomenut po nazivu u više od dve stotine pozitivnih novinskih izveštaja, uključujući 43 na nacionalnom nivou i 180 na lokalnom nivou. Sledeće aktivnosti su bile među onima koje su dobile najveću medijsku pažnju:

Događaj povodom početka [aktivnosti za podršku neformalnim sakupljačima otpada](https://pro.org.rs/en/vtext/vlada-svajcarske-ulaze-2-miliona-evra-u-poboljsanje-zivotnih-uslova-neformalnih-sakupljaca-otpada) uspešno je održan 12. novembra u Sava centru u Beogradu, na kome je učestvovalo preko 90 predstavnika donatorske zajednice, nacionalnih i lokalnih partnera i institucija. Događaj su pratila i o njemu izveštavala tri medija (Tanjug, Radio Beograd i Newsmax Adria), a u narednim danima objavljeno je ukupno 10 izveštaja o događaju.

Pored toga, Program je organizovao događaj 29. novembra u Nišu [na kojem su predstavljeni rezultati 20 organizacija civilnog društva](https://pro.org.rs/en/vtext/improved-lives-for-over-6-000-vulnerable-people)  (OCD) koje sprovode projekte u oblasti socijalne inkluzije. Učestvovalo je preko 30 predstavnika OCD-a, a na događaju je održana panel diskusija u kojoj je istaknuto nekoliko uspešnih projekata. Ovaj događaj je propraćen sa 18 medijskih izveštaja, od čega 17 na lokalnom nivou i jedan na nacionalnom nivou.

Rezultati [Istraživanja zadovoljstva građana (IZG)](https://pro.org.rs/en/vtext/predstavljeno-istrazivanje-zadovoljstva-gradana-kvalitetom-zivota-u-lokalnoj-zajednici-i-uslugama-lokalnih-samouprava) strateški su promovisani putem četiri regionalne prezentacije održane u junu u Kraljevu, Leskovcu, Zaječaru i Šapcu, i doprli su do široke publike, uz preko 20 objavljenih izveštaja lokalnih medija. Rezultati IZG-a su takođe objavljeni na veb-sajtu Programa ([Informativna brošura](https://pro.org.rs/uploads/files/106-3971-pro-lgpn_citizens-satisfaction-survey_fs_0624.pdf) i [Izveštaj](https://pro.org.rs/uploads/files/107-5747-pro-lgpn_istrazivanje-zadovoljstva-gradana_izvestaj_0624.pdf)), i to je stalni resurs za zainteresovane strane kome mogu da pristupe i da ga koriste kao referencu.

Program je takođe promovisao aktivnosti [Upravnog odbora](https://pro.org.rs/en/vtext/the-third-steering-committee-meeting-of-the-joint-un-programme), naglašavajući njegovu upravljačku ulogu i odluke, preko ažuriranja na veb-sajtu Programa i kanalima društvenih mreža. Time je osigurana transparentnost i obaveštavanje svih zainteresovanih strana o upravljanju Programom i njegovom strateškom pravcu.

Program je promovisao nekoliko publikacija na svom veb-sajtu, među kojima su [Vodič kroz normativni okvir za ostvarivanje prava deteta](https://pro.org.rs/uploads/files/102-9193-vodic-prava-deteta.pdf), [Porodica po meri deteta: Priručnik za obuku hranitelja](https://pro.org.rs/uploads/files/140-2589-porodica-po-meri-deteta_prirucnik-za-obuku-hranitelja_web.pdf) i [Procena postojećeg stanja i lokalnih mehanizama za sistemsku podršku sakupljačima otpada](https://pro.org.rs/uploads/files/151-6401-final-assessment-report-dopunjen-izvestajem-o-potrebama-porodica_korektura.pdf), osiguravši na taj način dugoročni pristup ovim dokumentima, a time i veću održivost rezultata Programa.

Program je dodatno unapredio komunikaciju sa zainteresovanim stranama objavljivanjem biltena Programa, čija su tri izdanja distribuirana u [martu, julu](https://pro.org.rs/newsletter/2024-03/newsletter_en.html) i [decembru](https://pro.org.rs/newsletter/2024-12/newsletter_en.html). Bilten je distribuiran svim partnerima, kojih ima skoro 1200, a pruža ažurirane informacije o napretku Programa i predstojećim aktivnostima, postavši bitan alat za održavanje redovne komunikacije sa zainteresovanim stranama.

Što se tiče aktivnosti vezanih za starosnu diskriminaciju i međugeneracijsku saradnju, Program je u 2024. godini ostvario zapažene rezultate. To je obuhvatilo pokretanje [Indeksa blagostanja mladih](https://pro.org.rs/en/vtext/youth-well-being-index-shows-improvement-in-quality-of-life), okrugle stolove u cilju borbe protiv starosne diskriminacije i formalno dodeljivanje sertifikata o digitalnoj pismenosti starijim osobama u Zaječaru koje su uspešno završile obuku. Ovi napori su strateški promovisani preko PRO i kanala društvenih mreža partnera, pojačavajući vidljivost i angažovanost, pri čemu su detaljni statistički podaci navedeni u nastavku. Predstavljanje IBM-a se ispostavilo kao najistaknutiji događaj u okviru Programa, uz aktivno učešće MTO, Fondacije Divac, SDC-a i drugih nacionalnih i lokalnih partnera. Samo predstavljanje IBM-a imalo je preko 5.000 pregleda na Instagramu, više od 1.000 pregleda na Fejsbuku i preko 500 pregleda na X-u (ranije Tviter).

Tokom izveštajnog perioda, informacije o aktivnostima Programa koje se odnose na decu i porodicu prenošene su putem više kanala kako bi se maksimalno povećao doseg i angažovanost. Ovi napori uključivali su objavljivanje jedanaest novinskih članaka na veb-sajtu Programa, kao i publikaciju: [Porodica po meri deteta: ključni resurs za hraniteljstvo](https://pro.org.rs/en/vtext/continued-support-to-foster-families-training-manual-family-tailored-to-the-child). Komunikacijska strategija je dodatno obogaćena produkcijom dve tople ljudske priče, Heroji našeg i budućeg doba ([video](https://www.youtube.com/watch?v=R-U2Dkip6BA)) i [Zajedništvo donosi uspeh](https://pro.org.rs/en/vtext/success-lies-in-unity) ([video](https://www.youtube.com/watch?v=MtOgFSS3Uf4)). Platforme društvenih mreža odigrale su centralnu ulogu u jačanju poruka i angažovanju različite publike. Ovaj sveobuhvatan pristup poboljšao je vidljivost PRO programa, istovremeno omogućavajući zainteresovanim stranama dublje razumevanje njegovih inicijativa i ishoda.

Zabeleženi su konsultativni dijalozi sa JLS i drugim relevantnim akterima u lokalnoj zajednici u vezi sa upravljanjem životnom sredinom koji su se odvijali u poslednjem tromesečju 2024. i januaru 2025. godine, a zajednička vest objavljena je na veb-sajtu Programa. Aktivnosti čije je održavanje predviđeno tokom 2025. godine biće zabeležene u skladu sa zahtevima Strategije komunikacije i vidljivosti ZP i Akcionim planom za 2025. godinu. Pred kraj realizacije aktivnosti, biće pripremljena brošura u cilju informisanja o aktivnostima koje se sprovode na lokalnom nivou i poukama stečenim tokom procesa rada sa JLS.

U protekloj godini postignut je značajan napredak u integrisanju u Program pristupa pod nazivom Komunikacije u funkciji razvoja (C4D)[[81]](#footnote-81). Pristup C4D ima za cilj da angažuje zajednice i zainteresovane strane na participativan način, osiguravajući da se glasovi onih na koje aktivnosti PRO programa direktno utiču čuju i uključe u njegovo osmišljavanje i izvršenje. C4D je sistematski integrisan u sve ključne aktivnosti vezane za uspostavljanje međuopštinske saradnje (MOS) u pružanju socijalnih usluga. Tokom obuke, učesnici su se upoznali sa principima C4D u kontekstu planiranja orijentisanog na rezultate, mapiranja resursa i angažovanja građana. Predstavljen je alat CLEAR namenjen jačanju učešća građana, a interaktivne metodologije osigurale su da lokalne samouprave aktivno doprinose diskusijama o poboljšanju komunikacije sa njihovim zajednicama. Nekoliko opština počelo je da razvija sopstvene kanale društvenih mreža kako bi povećale doseg, dopunjujući tradicionalne metode poput radija i lokalnih TV emisija. U terenskim posetama, C4D je detaljno razmatran sa lokalnim vlastima u Pirotu, Raški, Kraljevu i Prijepolju, fokusirajući se na značaj komunikacije kako između susednih opština, tako i između lokalnih samouprava i građana. Štaviše, onlajn i sastanci uživo tokom cele godine, posebno u oktobru 2024. godine, istakli su pomak ka odlučivanju na osnovu podataka umesto oslanjanja na pretpostavke. Ključne diskusije su takođe bile posvećene mapiranju i angažovanju zainteresovanih strana, naglašavajući potrebu za boljom koordinacijom između nevladinih organizacija, pružalaca usluga i lokalnih samouprava. U budućnosti se planiraju dodatne zajedničke inicijative za izgradnju kapaciteta za C4D kao podrška profesionalcima u identifikovanju delotvornih strategija za promenu ponašanja, transformaciju društvenih normi i mobilizaciju zajednice u cilju podrške međuopštinskoj saradnji.

Ključna prekretnica bio je sporazum o sveobuhvatnom okviru C4D, koji pruža strukturiranu i stratešku osnovu za unapređenje prakse u oblasti komunikacija kao podrške problemskim oblastima, uključujući MOS, jačanje intervencije u ranom detinjstvu, jačanje međugeneracijske saradnje i sprovođenje upravljanja životnom sredinom. U saradnji sa relevantnim zainteresovanim stranama, pažljivo su identifikovane tematske oblasti koje će biti predmet ove intervencije, uz staranje o tome da pristup ostane i usmeren i efektivan. Ova koordinacija je omogućila koherentniju i efikasniju operacionalizaciju strategije C4D, pripremajući njenu integraciju u širi Program. Kako je godina odmicala, preduzimani su početni koraci da se ovaj okvir sprovede u praksi, sa fokusom na postavljanje temelja za naredne dve godine, pri čemu je prioritet dat održivom angažmanu i izgradnji kapaciteta.

Ovi napori su upotpunjeni izradom sveobuhvatne i interaktivne [Mape podrške](https://pro.org.rs/en/mapasrbije), u kojoj su detaljno opisani aktivnosti, projekti i inicijative Programa u 110 gradova i opština u Srbiji u različitim sektorima i vrstama podrške, čime je zainteresovanim stranama pružen jasan uvid u uticaj i obim intervencija. Pored toga, mapa omogućava korisnicima podrške i drugim zainteresovanim stranama da dobiju jasan pregled svih realizovanih i tekućih projekata, čime se dodatno promovišu aktivnosti i rezultati Programa.

Komunikacioni aspekti sprovođenja Programa su razmatrani i usavršavani tokom cele godine, na sastancima ZPT-a, osiguravajući da rad svih zaposlenih na poslovima komunikacija bude usklađen sa strateškim ciljevima Programa. Prethodno uspostavljeni mehanizmi interne koordinacije su dodatno razrađeni kako bi se omogućilo sprovođenje jedinstvene strategije komunikacije i povećala vidljivost Programa. Ovaj zajednički pristup ne samo da je povećao vidljivost Zajedničkog programa UN, već je zainteresovanim stranama pružio i detaljne uvide u ključne inicijative i postignute rezultate.

# Stečene pouke

U ovom odeljku dat je pregled **ključnih stečenih pouka** zabeleženih u izveštajnom periodu.

* Potvrđen je značaj i neophodnost stalne koordinacije, praćenja i proaktivne komunikacije između PUNO radi održavanja sinergija u realizaciji Programa. Fragmentirana koordinacija dovodi do neefikasnosti; postojanje strukturiranog okvira osigurava da napori ostanu usklađeni.
* Jača koordinacija sa komplementarnim programima (npr. SKGO, GIZ) je od ključnog značaja za maksimiziranje sinergije i izbegavanje dupliranja. Mapiranje zajedničkih ciljeva i integrisanje napora, kako se pokazalo. povećava uticaj istovremeno optimizujući raspodelu resursa
* JLS su više motivisane da ulažu vreme i resurse u izradu predloga za veće pakete bespovratnih sredstava zbog potencijala za veći uticaj, snažniju izgradnju kapaciteta i povećanu dostupnost resursa. Stoga se može zaključiti da postoji jasna i direktna korelacija između predviđenog budžeta bespovratnih sredstava po lokalnoj samoupravi (JLS) i broja primljenih prijava.
* Ulaganje u lokalne institucionalne kapacitete donosi opipljive efekte. Prilagođena obuka i mentorstvo značajno su poboljšali sposobnost CSR-a i centara za porodični smeštaj i usvojenje da regrutuju nove hraniteljske porodice.
* Adaptivni procesi planiranja koji uključuju sve PUNO pomažu u predviđanju kapaciteta lokalne samouprave i neočekivanih izazova. Fleksibilnost u planiranju osigurava da nepredviđene političke i administrativne promene ne poremete tok ključnih intervencija.
* Uključivanje zainteresovanih strana od početka, u kombinaciji sa prilagođenom izgradnjom kapaciteta, rezultira većim učešćem i boljim ishodima projekta. Angažovanje JLS u ranoj fazi dizajna programa dovodi do izgradnje vlasništva i obezbeđuje održivost nakon perioda intervencije.
* Podrška sakupljačima otpada zahteva visoko koordiniran pristup zbog složenih ranjivosti. Višestruki izazovi u slučaju neformalnih sakupljača otpada iziskuju integrisani model podrške, kombinujući socijalne usluge, puteve zapošljavanja i javno zagovaranje.
* Duži pripremni period (preko 8 meseci) je potreban za intervencije vezane za sakupljače otpada. Sezonska migracija, izgradnja poverenja sa porodičnim saradnicima i angažovanje poslodavaca zahtevaju vreme; žurba kod intervencija smanjuje njihovu efikasnost.
* Usklađivanje lokalnih inicijativa sa nacionalnim strategijama povećava institucionalizaciju i dugoročnu održivost. Programi povezani sa širim nacionalnim reformama (npr. Strategija deinstitucionalizacije) dobijaju veću snagu i legitimitet.
* Ekstremni vremenski uslovi utiču na prisustvo obukama i iziskuju prilagodljiv raspored. Buduće obuke treba da sadrže fleksibilne modele održavanja kako bi se uzeli u obzir poremećaji povezani sa klimom.

# Aneksi

**Aneks I – Program**

**Aneks I\_Prilog 1.1**\_MLO\_Napredak u odnosu na indikatore

**Aneks I\_Prilog 1.2**\_Pregled konteksta javnih politika i programa

**Aneks I\_Prilog 1.3**\_Pregled doprinosa ciljevima održivog razvoja

**Aneks II – Dobro upravljanje**

**Aneks II\_Prilog 2.1**\_ Pregled aktivnosti izgradnje kapaciteta

**Aneks II\_Prilog 2.2\_ Pregled** realizacije PPO

**Aneks II\_Prilog 2.3**\_ Izveštaj o istraživanju zadovoljstva građana

**Aneks II\_Prilog 2.4**\_Pregled tehničke pomoći nakon sprovedenog IZG-a

**Aneks III – Socijalna uključenost**

**Aneks III\_Prilog 3.1**\_Pregled napretka u pružanju podrške sakupljačima otpada

**Aneks III\_Prilog 3.2**\_Završni izveštaj o tehničkoj pomoći za USZ

**Aneks III\_Prilog 3.3**\_Završni izveštaj o tehničkoj pomoći za licenciranje OCD

**Aneks III\_Prilog 3.4**\_Priručnik za profesionalce u centrima za socijalni rad (CRS)

**Aneks III\_Prilog 3.5**\_Vodič za uspostavljanje integrisane podrške korisnicima NSP na lokalnom nivou

**Aneks III\_Prilog 3.6**\_Program obuke za uspostavljanje integrisane podrške korisnicima NSP na lokalnom nivou

**Aneks III\_Prilog 3.7**\_Pravilnik o saradnji između CSR i NSZ

**Aneks III\_Prilog 3.8**\_Vodič za indeks blagostanja mladih

**Aneks III\_Prilog 3.9**\_Izveštaj o proceni lokalnih kapaciteta i Smernice za dalje unapređenje procesa deinstitucionalizacije u Srbiji (2022–2026.).

**Aneks III\_Prilog 3.10**\_Izveštaj o borbi protiv starosne diskriminacije

**Aneks III\_Prilog 3.11**\_Upitnik za porodice iz prioritetne grupe

**Aneks III\_Prilog 3.12**\_Smernice za žalbeni mehanizam

**Aneks III\_Prilog 3.13**\_Procena lokalnog konteksta

**Aneks III\_Prilog 3.14**\_Socio-ekonomski profil Romkinja koje se bave sakupljanjem otpada

**Aneks IV – Upravljanje životnom sredinom**

**Aneks IV\_Prilog 4.1\_**Pregled tehničke pomoći za upravljanje životnom sredinom

**Aneks IV\_Prilog 4.2**\_Izveštaj o trenutnom stanju upravljanja životnom sredinom u odabranim JLS

**Aneks V – Komunikacije i vidljivost**

**Aneks V\_Prilog 5.1**\_ pristup Komunikacije u funkciji razvoja

1. Ova intervencija će doprineti ostvarivanju indikatora uticaja - Procenat korisnika zadovoljnih podržanim javnim uslugama koje pružaju lokalne vlasti i organizacije civilnog društva (cilj 24%) - GOV\_CSI\_3 [↑](#footnote-ref-1)
2. **Aneks II\_Prilog 2.1**\_Pregled aktivnosti izgradnje kapaciteta (za 1.1.1, 1.1.2, 1.1.3 i 1.2.1) [↑](#footnote-ref-2)
3. Arilje, Veliko Gradište, Ćuprija, Kosjerić i Temerin (četiri JLS iz PO-a, jedna JLS izvan PO-a) [↑](#footnote-ref-3)
4. Mionica, Bogatić, Boljevac, Kuršumlija i Pantelej (Niš) [↑](#footnote-ref-4)
5. Vrnjačka Banja, Lebane, Vlasotince, Subotica i Vrbas (tri JLS iz PO-a, dve JLS izvan PO-a) [↑](#footnote-ref-5)
6. **Aneks II\_Prilog 2.2\_****Pregled** realizacije PPO [↑](#footnote-ref-6)
7. **Aneks II\_Prilog 2.3**\_Izveštaj o istraživanju zadovoljstva građana [↑](#footnote-ref-7)
8. Ova intervencija će doprineti postizanju indikatora Ishoda 1 - Broj ljudi koji učestvuju i utiču na pružanje javnih usluga, donošenje odluka i budžete u svojim lokalnim sredinama (cilj 17.500) - GOV\_ARI\_1 [↑](#footnote-ref-8)
9. Babušnica, Bajina Bašta, Bela Palanka, Boljevac, Knić, Kragujevac, Kraljevo, Ljubovija, Nova Varoš, Novi Pazar, Rača, Sokobanja, Topola, Mionica i Vrnjačka Banja [↑](#footnote-ref-9)
10. **Aneks II\_Prilog 2.4**\_Pregled tehničke pomoći nakon sprovedenog IZG-a [↑](#footnote-ref-10)
11. Ova intervencija će doprineti postizanju indikatora ishoda 1 - Broj ljudi u obuhvaćenim JLS koji imaju koristi od usluga koje pružaju lokalne vlasti ili organizacije civilnog društva (cilj 8.000) - GOV\_CSI\_4 [↑](#footnote-ref-11)
12. Arilje, Veliko Gradište, Čačak, Prijepolje, Boljevac, Velika Plana, Pirot, Prokuplje, Bor, Svilajnac, Krupanj, Mali Zvornik, Surdulica, Dimitrovgrad, Valjevo i Kraljevo. [↑](#footnote-ref-12)
13. Premašen indikator za Rezultat 2.1. - najmanje 10 JLS je uvelo lokalne javne politike i usluge socijalne zaštite zasnovane na dokazima [↑](#footnote-ref-13)
14. Arilje, Veliko Gradište, Čačak, Prijepolje, Boljevac, Prokuplje, Bor, Svilajnac, Mali Zvornik, Surdulica, Kraljevo, Trstenik, Loznica, Ivanjica i Ćuprija [↑](#footnote-ref-14)
15. Premašen početni indikator od 10 JLS [↑](#footnote-ref-15)
16. Arilje, Čačak, Prijepolje, Boljevac, Prokuplje, Bor, Svilajnac, Mali Zvornik, Surdulica, Kraljevo, Trstenik, Loznica i Ivanjica [↑](#footnote-ref-16)
17. Premašen indikator za Rezultat 2.1. - najmanje 10 JLS je uvelo integrisani pristup javnih politika [↑](#footnote-ref-17)
18. Oba paketa tehničke pomoći će doprineti postizanju tri indikatora Ishoda 2: 1. Poboljšana efikasnost i kvalitet usluga socijalne zaštite koje se pružaju korisnicima podrške u JLS koje učestvuju i 2.- Broj JLS koje su uspostavile institucionalni okvir za formulisanje i sprovođenje politika socijalne zaštite, kao i 3. Globalni indikator COR 16.3. - Broj rodno odgovornih politika, uz podršku UN, koje promovišu i štite ljudska prava, sprečavaju sistemska kršenja ljudskih prava radi jačanja socijalne kohezije. [↑](#footnote-ref-18)
19. Udruženje za pomoć osobama sa autizmom Kragujevac [↑](#footnote-ref-19)
20. Ova intervencija će doprineti postizanju indikatora Ishoda: Broj osoba iz ranjivih grupa koje imaju koristi od projekata koji smanjuju isključenost, diskriminaciju i nejednakost (cilj 7.500)\_POV\_ARI\_1 [↑](#footnote-ref-20)
21. Premašen indikator za Rezultat 2.2. - uspostavljanje najmanje pet integrisanih socijalnih usluga [↑](#footnote-ref-21)
22. Ova intervencija će doprineti postizanju indikatora Ishoda 1 - Broj osoba u obuhvaćenim JLS koji imaju koristi od usluga koje pružaju lokalne vlasti ili OCD (cilj 8000, ranjive grupe, 1000) i premašio indikatore za Rezultat 2.3. za koji se precizira da je najmanje 80 dece odvojene od svojih porodica ima koristi od hraniteljstva, a najmanje 50 novih hraniteljskih porodica je angažovano. [↑](#footnote-ref-22)
23. **Aneks III\_Prilog 3.1**\_Pregled napretka u pružanju podrške sakupljačima otpada [↑](#footnote-ref-23)
24. Ova intervencija će doprineti postizanju indikatora Ishoda: Broj osoba iz ranjivih grupa koje imaju koristi od projekata koji smanjuju isključenost, diskriminaciju i nejednakost (cilj 7.500)\_POV\_ARI\_1 [↑](#footnote-ref-24)
25. Konkretno, Akcioni planovi za socijalnu zaštitu, individualizovana Odluka o socijalnim uslugama i Pravilnik za odabrane usluge [↑](#footnote-ref-25)
26. **Aneks III\_Prilog 3.2**\_Završni izveštaj o tehničkoj pomoći za USZ [↑](#footnote-ref-26)
27. Trstenik, Kraljevo i Raška u Rasinskom i Raškom okrugu i Veliko Gradište i Požarevac u Braničevskom okrugu [↑](#footnote-ref-27)
28. Ova podrška će biti koordinirana sa UNICEF-ovom podrškom za uspostavljanje usluga usmerenih na porodicu. [↑](#footnote-ref-28)
29. **Aneks III\_Prilog 3.3**\_Završni izveštaj o tehničkoj pomoći za licenciranje OCD [↑](#footnote-ref-29)
30. **Aneks III\_Prilog 3.4**\_Priručnik za profesionalce u centrima za socijalni rad (CRS) [↑](#footnote-ref-30)
31. **Aneks III\_Prilog 3.5**\_Vodič za uspostavljanje integrisane podrške korisnicima NSP na lokalnom nivou [↑](#footnote-ref-31)
32. **Aneks III\_Prilog 3.6**\_ Program obuke za uspostavljanje integrisane podrške korisnicima NSP na lokalnom nivou [↑](#footnote-ref-32)
33. **Aneks III\_Prilog 3.7\_**Pravilnik o saradnji između CSR i NSZ [↑](#footnote-ref-33)
34. Ova intervencija će doprineti postizanju indikatora Ishoda 2 - Broj osoba iz ranjivih grupa koje imaju koristi od projekata kojima se smanjuje isključenost, diskriminacija i nejednakost (cilj 7.500) i indikatora za Rezultat 2.1 kojim se određuje broj JLS i CSR koji su podigli kapacitete za uspostavljanje mehanizama za model radne aktivacije korisnika novčane socijalne pomoći (cilj 12). [↑](#footnote-ref-34)
35. Time se ukupan broj zaposlenih koji su prošli obuku u okviru ove inicijative, koju finansiraju i PRO LGPN i UNICEF, povećava na 153 (84% žena) iz ukupno 73 opštine tokom 2023. i 2024. godine. [↑](#footnote-ref-35)
36. Produženje izvršenja rasohoda za period od šest meseci do 30. juna 2025. godine [↑](#footnote-ref-36)
37. **Aneks III\_Prilog 3.8**\_ Vodič za indeks blagostanja mladih [↑](#footnote-ref-37)
38. Svi relevantni materijali mogu se naći na zvaničnom veb-sajtu MTO u odeljku [**Publikacije**](https://mto.gov.rs/tekst/sr/1235/publikacije.php)**.** [↑](#footnote-ref-38)
39. Šabac, Kruševac, Lajkovac, Užice, Ivanjica, Raška, Despotovac, Aleksinac, Petrovac na Mlavi, Smederevska Palanka, Surdulica, Dimitrovgrad, Leskovac [↑](#footnote-ref-39)
40. **Aneks III\_Prilog 3.9**\_ Izveštaj o proceni lokalnih kapaciteta i smernicama za dalje unapređenje procesa deinstitucionalizacije u Srbiji (2022–2026.). [↑](#footnote-ref-40)
41. Ova intervencija će doprineti postizanju indikatora za Rezultat 2.3 kojim se precizira broj JLS koje su izgradile kapacitete za organizovane i sistematske pristupe za proces deinstitucionalizacije (cilj 12). [↑](#footnote-ref-41)
42. Šabac, Loznica, Čačak, Gornji Milanovac, Ivanjica, Kraljevo, Raška, Niš, Aleksinac, Jagodina, Bor, Užice, Pirot, Svrljig, Vrnjačka Banja, Mali Zvornik [↑](#footnote-ref-42)
43. Vladimirci, Lučani, Ljubovija, Krupanj, Gadzin Han, Doljevac, Merošina, Ražanj, Koceljeva, Valjevo, Smederevo [↑](#footnote-ref-43)
44. Mačvanski, Moravski, Nišavski i Raški [↑](#footnote-ref-44)
45. Ova intervencija će doprineti postizanju rezultata 2.3. kojim se predviđa da najmanje 50 postojećih hraniteljskih porodica bude obučeno za specijalizovane oblike hraniteljstva. [↑](#footnote-ref-45)
46. Kraljevo, Niš, Šabac, Čačak, Vrnjačka Banja, Raška, Aleksinac, Svrljig, Loznica, Mali Zvornik, Ivanjica, Gornji Milanovac, Užice, Pirot, Bor, Jagodina, Lučani [↑](#footnote-ref-46)
47. Ova intervencija će doprineti postizanju indikatora Ishoda 2 - broj osoba iz ranjivih grupa koje imaju koristi od projekata kojima se smanjuje isključenost, diskriminacija i nejednakost (cilj za ranjive grupe: 7500) [↑](#footnote-ref-47)
48. Prvobitno odabranih 16 prioritetnih JLS i 11 dodatnih JLS uz podršku MZ-a. [↑](#footnote-ref-48)
49. Zdravstveni savet /Lekarska komora, Ministarstvo prosvete/Zavod za unapređivanje obrazovanja i vaspitanja i Republički zavod za socijalnu zaštitu [↑](#footnote-ref-49)
50. Požarevac, Nova Varoš, Kruševac, Šabac, Aranđelovac, Pirot, Vrnjačka Banja, Bor, Bela Palanka, Tutin, Novi Pazar i Valjevo. [↑](#footnote-ref-50)
51. Predstavnici JLS, CSR, zdravstvenih ustanova, kancelarija za mlade, klubova za starije osobe / udruženja penzionera, Crvenog krsta, obrazovnih institucija, OCD i samih starijih osoba. [↑](#footnote-ref-51)
52. **Aneks III\_Prilog 3.10**\_Izveštaj o borbi protiv starosne diskriminacije [↑](#footnote-ref-52)
53. Postignut je indikator za Rezultat 2.4 kojim se utvrđuje broj JLS koje su izgradile kapacitete za odgovor na starosnu diskriminaciju i poboljšana međugeneracijska saradnja (cilj 12). [↑](#footnote-ref-53)
54. Ova intervencija će doprineti postizanju indikatora Ishoda 1 - Broj osoba u obuhvaćenim JLS koje imaju koristi od usluga koje pružaju lokalne vlasti ili OCD (cilj 8.000) i indikatora za Rezultat 2.4 kojim se utvrđuje broj postojećih struktura nadograđenih u RCIC (cilj 3). [↑](#footnote-ref-54)
55. Kragujevac, Kruševac, Velika Plana, Zaječar, Boljevac i Niš [↑](#footnote-ref-55)
56. Ova intervencija će doprineti postizanju indikatora Ishoda 2 - Broj osoba iz ranjivih grupa koje imaju koristi od projekata koji smanjuju isključenost, diskriminaciju i nejednakost (cilj 7,500) i indikatora za Rezultat 2.4 kojim se utvrđuje broj JLS koje su uspostavile model za poboljšanje digitalne inkluzije starijih ljudi i žena u ruralnim područjima (cilj 9). [↑](#footnote-ref-56)
57. PDP je objavljen 30. januara 2024. godine i trajao je do 20. februara 2024. godine [↑](#footnote-ref-57)
58. Bač, Valjevo, Kula, Loznica, Obrenovac, Odžaci, Prijepolje, Ruma, Sremska Mitrovica i Šid [↑](#footnote-ref-58)
59. Dva u Obrenovcu zbog velikog broja porodica, odnosno 14 porodica sa 78 članova [↑](#footnote-ref-59)
60. Inicijalnih 12 JLS koje ispunjavaju uslove Poziva uz Vladimirce sa jednom porodicom i dve JLS Vrbas i Mali Iđoš koji su izvan PO Programa [↑](#footnote-ref-60)
61. Pripremili konsultanti Evropske banke za obnovu i razvoj (EBRD) LINK 011 [↑](#footnote-ref-61)
62. Samo je JLS Loznica napravila sopstvenu listu korisnika jer je JLS Loznica naknadno uključena u intervenciju. [↑](#footnote-ref-62)
63. Ukupno 54 porodice sa prvobitnog spiska su prihvatile učešće u Programu, dok je sedam porodica odbilo učešće u aktivnostima Programa ili ih nije bilo moguće pronaći zbog preseljenja. Još devet porodica ispunjava kriterijume za učešće u Programu kao prioritetna grupa, tako da je konačan broj prioritetne grupe 63 porodice sa 319 članova. Međutim, dve porodice iz Bača i Odžaka nedavno su prestale da primaju podršku Programa usled izdavanja radnih dozvola u Austriji i zbog očekivanja da dobiju gotovinska sredstva kao podršku. [↑](#footnote-ref-63)
64. **Aneks III\_Prilog 3.11**\_Upitnik za porodice iz prioritetne grupe [↑](#footnote-ref-64)
65. **Aneks III\_Prilog 3.12**\_ Smernice za žalbeni mehanizam (postoji i na srpskom jeziku) [↑](#footnote-ref-65)
66. **Aneks III\_Prilog 3.13**\_Izveštaj o proceni postojećih nacionalnih i lokalnih mehanizama podrške sakupljačima otpada i kapaciteta pružaoca usluga [↑](#footnote-ref-66)
67. Loznica, Ub, Bač, Šid, Odžaci, Kula, Obrenovac, Apatin, Valjevo, Sremska Mitrovica, Prijepolje, i Ruma. [↑](#footnote-ref-67)
68. Učestvovanje i u Programu čvrstog otpada [↑](#footnote-ref-68)
69. Apatin, Babušnica, Bač, Bela Palanka, Bogatić, Ivanjica, Koceljeva, Krupanj, Kula, Lazarevac, Ljubovija, Loznica, Mali Zvornik, Nova Varoš, Obrenovac, Odžaci, Osečina, Požega, Priboj, Prijepolje, Šid, Valjevo, Vladimirci, Ruma i Sremska Mitrovica. [↑](#footnote-ref-69)
70. Bač, Kula, Ljubovija, Loznica, Odžaci, Sremska Mitrovica, Šid, Bela Palanka, Lazarevac, Obrenovac, Osečina, Prijepolje i Valjevo [↑](#footnote-ref-70)
71. Ova intervencija će doprineti postizanju indikatora Ishoda 1 - Broj osoba u obuhvaćenim JLS koje imaju koristi od usluga koje pružaju lokalne vlasti ili OCD (cilj 8,000). [↑](#footnote-ref-71)
72. **Aneks III\_Prilog 3.14**\_Socio-ekonomski profil Romkinja koje se bave sakupljanjem otpada [↑](#footnote-ref-72)
73. Pozivom je predviđena obavezna sinergija sa projektom "Znanjem do posla" koji finansira SDC a odnosi se na ekonomsko osnaživanje mladih kao ciljne grupe na teritoriji Pirota, Požege i Šapca [↑](#footnote-ref-73)
74. Bela Palanka, Brus, Ćuprija, Knić, Knjaževac, Lapovo, Majdanpek, Mali Zvornik, Malo Crniće, Medveđa, Prijepolje, Ražanj, Šabac, Sjenica, Svilajnac, Tutin, Valjevo, Varvarin, Vrnjačka Banja, Žagubica [↑](#footnote-ref-74)
75. Ova intervencija će doprineti postizanju indikatora Ishoda 1 - Broj podržanih javnih politika formulisanih na participativan način i usvojenih (cilj 30) [↑](#footnote-ref-75)
76. Malo Crniće, Ražanj, Majdanpek, Šabac, Knić, Žagubica, Tutin, Prijepolje, Medveđa i Valjevo [↑](#footnote-ref-76)
77. **Aneks IV\_Prilog 4.2**\_Izveštaj o trenutnom stanju upravljanja životnom sredinom u odabranim JLS [↑](#footnote-ref-77)
78. **Aneks IV\_Prilog 4.1**\_Pregled tehničke pomoći za upravljanje životnom sredinom [↑](#footnote-ref-78)
79. Ova intervencija će doprineti postizanju indikatora Ishoda 1 - Broj ljudi koji učestvuju i utiču na pružanje javnih usluga, donošenje odluka i budžete u svojim mestima (cilj 17.500) - GOV\_ARI\_1 [↑](#footnote-ref-79)
80. UPSHIFT je program društvenih inovacija koji osnažuje mlade ljude da identifikuju i rešavaju lokalne izazove kroz mentorstvo, timski rad i startni kapital. [↑](#footnote-ref-80)
81. **Aneks V\_Prilog 5.1\_** pristup Komunikacije u funkciji razvoja (C4D) [↑](#footnote-ref-81)